qundao/data-zh-poetry huggingface dataset:
送友人之武林
作者：姚广孝
朝代：明

我住城西寺，君归湖上山。马声知驿路，树色认乡关。远戍霜鸿惨，荒汀雪鹭閒。自怜堤畔柳，愁绪不禁攀。
送昂上人游洞庭诸山
作者：姚广孝
朝代：明

西风飞锡度如舟，来向湖山作胜游。七十二峰青一色，君看何处独宜秋。
送灵隐钦老
作者：姚广孝
朝代：明

昔从冷泉游，今见冷泉主。迢遰来石城，袈裟带松雨。去住自无意，何暇计出处。官舍晚相看，竹边不知暑。尚论古人心，还举尊宿语。歘尔返故庐，惆怅独延伫。
采薖为馀唐卿赋
作者：姚广孝
朝代：明

馀君抱奇言不夸，种菜拟学元修家。临溪筑庐竞诛草，傍路樊圃多编葭。长镵短夋自成列，不与文笔相交加。畦界条条任衡缩，沟浍一一随纡斜。种多不减三十品，分苗撒子时无差。溉灌未能亲抱瓮，设计巧欲为翻车。一畦既传渤海薤，五色更接东陵瓜。新菘脆美初斫脍，嫩瓠肥白才燖豝。马齿忽惊齐发苋，牛乳始识骈垂茄。芳心缠丝恶网蛛，老叶画籀欣涎蜗。自能垦土不芜秽，便可应候登柔嘉。长奴芟夷脚自赤，老婢采撷头还髽。不令筐筥混葵藿，反任鼎俎兼鱼虾。莼羹自适颇豪迈，□齑可办何咄嗟。谁云小摘畏伤指，我欲大嚼尝摇牙。何时携杖叩君室，且需木耳并槐芽。苟能真率见情亲，奚鄙酒薄兼尊污。一餐自足饱空腹，岂特姜桂烹鸡鴐。丈夫不能知此味，五鼎日食成淫奢。君今措事慕诸葛，蔓菁随处为生涯。
重经常熟
作者：姚广孝
朝代：明

巨邑当湖北，官无接送劳。水多归海近，城半在山高。僧寺馀庭柏，人家尽野蒿。重游逢日暮，惆怅促回舠。
金山
作者：姚广孝
朝代：明
体裁：古风

春草绿漫漫，长江豁平路。金山镇中流，万古为砥柱。独立天地间，日月长回互。
闻雁
作者：姚广孝
朝代：明

鸣雁为离群，馀哀度水云。那知故乡夜，亦似客中闻。
题倪云林墨竹
作者：姚广孝
朝代：明

开元寺里长同宿，笠泽湖边每共过。谁说江南君去后，更无人听《竹枝》歌。
题平坡寺
作者：姚广孝
朝代：明

平坡杳杳挹西湖，径断樵行败叶铺。泉落石河深愈急，云归沙树远疑无。夜堂风静纾帷幔，晓井霜寒响辘轳。那得馀生辞世网，卷衣来此日跏趺。
题幻住山居图
作者：姚广孝
朝代：明

万叠青山万叠云，乱泉流处路微分。岭猿凄断人愁听，只隔烟萝便不闻。
题张山人适乐圃林馆
作者：姚广孝
朝代：明

开牖依林樾，迢迢去市遥。翠低承雨竹，绿碎受风蕉。夕岭还侵户，春流欲断桥。主人缘爱客，时为出山瓢。
题张山人适乐圃林馆·其二
作者：姚广孝
朝代：明

一轩开小圃，近水更悠然。杏栋萦花雾，芸窗宿篆烟。竹藏鸠子哺，苔衬鹤雏眠。此地多风景，幽深似辋川。
题怡上人松风阁图
作者：姚广孝
朝代：明

万松苍苍蟠峻岭，久向耶溪誇绝境。道人层构万松间，宴坐长年乐深静。灵飙歘来岩谷口，髯君忽作蛟鼍吼。喧豗直遣岭猿惊，振迅或令山鬼走。须臾瑟瑟复萧萧，初如笙竽再如韶。裂石声欺匡阜瀑，奔雷势压钱塘潮。清奇自适烟霞侣，冷落岂宜筝笛耳。长夜寥寥四壁空，赢得此心如止水。黄鹤山中净名老，援笔图成过荆浩。金华太史制雄文，秋色南山两相好。
题画
作者：姚广孝
朝代：明

小小板桥斜路，深深茅屋人家。竹坞夕阴多雨，桃源春暖多花。
题聪上人山居图
作者：姚广孝
朝代：明

结楼曾向万峰间，放鹤归来锡已閒。夕景无多樵唱断，疏钟寒溜绕空山。
题薛淡园墨竹
作者：姚广孝
朝代：明

淡淡烟中映夕曛，疏疏石上拂晴云。展图却忆西冈夜，坐听秋声亦有君。
题观音岩
作者：姚广孝
朝代：明

高阁临虚如履地，长江万里来无际。世人可到不可留，只许禅僧仝结制。乱帆来往逐云飞，隔岸淮山拥翠微。大士岩前常宴坐，孤灯夜照客船归。
题鹤轩图
作者：姚广孝
朝代：明

幽人适野意，崇轩起山隈。凉风响涧木，晴霞明砌苔。荆扉夕不掩，多应放鹤来。
馆中公暇读王维孟浩然韦应物柳宗元诗·其一
作者：姚广孝
朝代：明
体裁：古风

辋川治别业，来往少簪缨。幽远胜柴桑，泉石有馀清。挥洒自为乐，吟咏得真情。邈焉千载下，孰不慕高名。
馆中公暇读王维孟浩然韦应物柳宗元诗·其三
作者：姚广孝
朝代：明
体裁：古风

少时事豪横，中年道颇知。焚香日晏坐，随处乐无为。交游泉石间，感物自成诗。古淡岂易学，五字真吾师。
馆中公暇读王维孟浩然韦应物柳宗元诗·其二
作者：姚广孝
朝代：明
体裁：古风

襄阳耆旧间，放情独夫子。蹇驴城市中，短褐风尘里。有时诗兴发，高山共流水。闲澹意有馀，鲍谢焉足拟。
馆中公暇读王维孟浩然韦应物柳宗元诗·其四
作者：姚广孝
朝代：明
体裁：古风

愚溪非旧业，幽栖亦超然。放逐岂不畏，所乐乃在天。寓意一于诗，出语何清研。恨不生同世，日夕与周旋。
鸡鸣歌
作者：姚广孝
朝代：明

金壶漏残霜满屋，鸡鸣喈喈乌尚宿。征夫才起促行装，马为驾鞍车整毂。鸡罢俄闻鼓角悲，别妇出门双泪垂。妇牵夫袂话归日，愿学鸡鸣不失时。
龙川宫
作者：姚广孝
朝代：明

琳宫虚爽接微垣，玉树阴森隔市喧。日转松坛人影寂，春回花殿鸟声繁。仙乘风去开圜室，云带龙归锁洞门。福地年来犹落寞，人间消息底须论。
寄方尔止
作者：姚康
朝代：明
体裁：七言律诗

人事天心总乱丝，高阳犹自酒成池。醉中竟失雷惊耳，别后频经火到眉。避世贫无三窟想，借君读补七分诗。凭将此意留公案，尚似旗亭贳酒时。
舟中观弈
作者：姚康
朝代：明
体裁：五言律诗

棹入三千浪，枰开百二州。几行盘雁字，一战割鸿沟。世界浮家阔，风帆坐稳收。赢输千古事，谁问海东流。
定山寺
作者：姚廉敬
朝代：明

古寺不知何代创，我今重见道场开。一潭秋水毒龙卧，十里长松野鹤来。花落自寻方丈室，月明还上众香台。远公一去应难觅，细读残碑剥古苔。
南湖喜雨
作者：姚弘谟
朝代：明
体裁：七言律诗

高斋静掩白云封，竹树萧萧翠几重。雷雨忽令移大陆，江湖谁为起飞龙。楼台远映烟波阔，城郭遥含暮霭浓。丘壑主恩容自老，使君风雅得相从。
斋坐喜燕至
作者：姚弘谟
朝代：明
体裁：五言律诗

斋阁萧閒坐，回翔海燕轻。衔泥寻旧迹，挟子试新声。并剪深花入，双栖晓梦清。紫宫幽密处，得意岂无情。
嘉祥曾子祠
作者：姚思仁
朝代：明
体裁：七言律诗

新祠结构涧之阿，问俗年来向此过。大勇万人吾往矣，传心一贯道靡他。狸回残梦遗琴失，瓜种先畴旧迹讹。自是圣朝崇典祀，每闻金石奏安歌。
康山
作者：姚思孝
朝代：明
体裁：七言绝句

康山一篑草萋萋，无复豪华似浒西。犹有扬州旧时月，翠禽飞上玉梅啼。
同王直卿起部、孙莫之、涂青来两山人谒盘古祠
作者：姚思虞
朝代：明

古宫深积翠，讨胜欲忘还。四壁云难破，千峦秀可搴。碑残全没地，树老尽参天。行矣君休问，神游太始前。胜日来芳浒，先天愿卜邻。穿云迷去路，听水见长春。庙貌千年旧，帝乡十里亲。烟波苍漭处，疑有避秦人。
同王直卿起部、孙莫之、涂青来两山人谒盘古祠·其一
作者：姚思虞
朝代：明

古宫深积翠，讨胜欲忘还。四壁云难破，千峦秀可搴。碑残全没地，树老尽参天。行矣君休问，神游太始前。
同王直卿起部、孙莫之、涂青来两山人谒盘古祠·其二
作者：姚思虞
朝代：明

胜日来芳浒，先天愿卜邻。穿云迷去路，听水见长春。庙貌千年旧，帝乡十里亲。烟波苍漭处，疑有避秦人。
杨太孺人贞寿卷
作者：姚思虞
朝代：明

寂守空帷鬓已秋，巴猿声惹半生愁。惊看鹄立千寻壁，尤喜鹏骞百尺楼。憔悴已经甘雨润，荣华直向暮年收。苍旻有意酬馀泽，琴鹤堂前引杖鸠。久拚茶蓼几回尝，温语俄惊自上方。一片丹心同火玉，千秋劲节傲冰霜。宁辞夜断驺人杼，遂尔名成宓子堂。即日随车饶雨露，由来饮水识源长。肠断藁砧老更悲，直从万古奠坤维。岁寒独许苍松秀，花满欣瞻玉树奇。慷慨存孤真气概，从容成事胜须眉。表闾立楔非言报，取次龙函焕母仪。阻却齐眉一世盟，而今才得破愁城。御舆潘岳情何极？飞舄王乔政有声。闺阁节如持汉节，郎官清似筑怀清。关西夫子流风在，怪得双难此日并。
杨太孺人贞寿卷·其一
作者：姚思虞
朝代：明

寂守空帷鬓已秋，巴猿声惹半生愁。惊看鹄立千寻壁，尤喜鹏骞百尺楼。憔悴已经甘雨润，荣华直向暮年收。苍旻有意酬馀泽，琴鹤堂前引杖鸠。
杨太孺人贞寿卷·其三
作者：姚思虞
朝代：明

肠断藁砧老更悲，直从万古奠坤维。岁寒独许苍松秀，花满欣瞻玉树奇。慷慨存孤真气概，从容成事胜须眉。表闾立楔非言报，取次龙函焕母仪。
杨太孺人贞寿卷·其二
作者：姚思虞
朝代：明

久拚茶蓼几回尝，温语俄惊自上方。一片丹心同火玉，千秋劲节傲冰霜。宁辞夜断驺人杼，遂尔名成宓子堂。即日随车饶雨露，由来饮水识源长。
杨太孺人贞寿卷·其四
作者：姚思虞
朝代：明

阻却齐眉一世盟，而今才得破愁城。御舆潘岳情何极？飞舄王乔政有声。闺阁节如持汉节，郎官清似筑怀清。关西夫子流风在，怪得双难此日并。
与友人游丰湖
作者：姚恭
朝代：明

丰湖拉友酌兰舟，阅尽英雄土一抔。宝塔插天今复古，金波涌地聚还流。香烟杏漠玄门寂，芳草凄其书院幽。谁识江山风月好，坡翁千载共夷犹。
次瞻伯表兄游茅山韵
作者：姚惟芹
朝代：明
体裁：五言律诗

缭绕烟霞路，游骖傍石停。瀑帘飞练白，山髻拥螺青。雨过蛙生壁，风高鹤振翎。春云当殿合，花落昼冥冥。
胥山
作者：姚懋勋
朝代：明
体裁：五言律诗

山小秋容淡，登临倍感伤。挂袍人去远，磨剑石留光。风露忠犹烈，松涛怒未降。芦花明月上，归兴咏沧浪。
东山
作者：姚文
朝代：明
体裁：古风

谢安久云亡，东山在吾里。云松秋落落，涧草晚薿薿。昔人徐提刑，鬻田训五子。诸昆攀桂后，老者乐于此。愿言一登临，景仰何日巳。
封川江上感述
作者：姚文粹
朝代：明

秋江风故急，聊送客西游。浪迹真浮梗，芳心不系舟。海日射书案，山云覆驿楼。翩翩何处雁，振翮过前洲。
辄有所述
作者：姚文粹
朝代：明

寻幽乘兴陟高冈，曲径人稀草自芳。冰井寺边山涧冽，韩公祠下午风凉。鸣禽见客声偏急，古木凌空色故苍。长啸薄林天地迥，舞雩襟度落遐方。
囊山雨夜集
作者：姚旅
朝代：明

寺如蜂舍挂崔嵬，尊酒偏宜向暮开。春雨灯前僧共话，麻姑道上客初回。窗蕉叶响时清耳，林橘花香夜到杯。不是吾曹耽胜事，杉关竹院冷苍苔。
圣像洞
作者：姚旅
朝代：明
体裁：古风

圣贤不可作，遗像宛在目。即此可藏居，笑与云相逐。
夕佳楼
作者：姚旅
朝代：明

托意聊西岭，岚阴过水浓。烟能添晚翠，霞亦胜朝容。客散楼头月，人间野水钟。于兹远尘侣，倦鸟每相从。
山家（次忠州）
作者：姚旅
朝代：明

水尽重重客路，山开处处人家。粉璧斜衔落照，朱帘半卷桃花。柏叶麝餐云暖，柳枝鸟踏烟寒。稚子出墙看客，隔篱犬吠衣冠。
山家（次忠州）·其一
作者：姚旅
朝代：明

水尽重重客路，山开处处人家。粉璧斜衔落照，朱帘半卷桃花。
山家（次忠州）·其二
作者：姚旅
朝代：明

柏叶麝餐云暖，柳枝鸟踏烟寒。稚子出墙看客，隔篱犬吠衣冠。
峄阳孤桐
作者：姚旅
朝代：明
体裁：古风

恐为爨下薪，逃之烟霞外。就君问旧交，犹有孔林桧。
春日
作者：姚旅
朝代：明

为怜春欲尽，临水赛琵琶。罗袂萦垂柳，空舟载落花。尊欹眠绿草，日下半平沙。各抱幽情去，争桥回狭斜。
杨子曲二首·其一
作者：姚旅
朝代：明

遥望隔水人，只见隔水树。知郎未出门，乌在树头住。
杨子曲二首·其二
作者：姚旅
朝代：明

望郎犹见树，日落浦烟迷。还知郎宿处，乌在树头啼。
琅琊道上
作者：姚旅
朝代：明

鲁酒犹堪醉，琅琊奈可栖。荒村花不笑，残日树含凄。城郭黄沙外，人家古墓西。唯余霜月夜，乌似白门啼。
诸朋好郊饯作
作者：姚旅
朝代：明

平生不喜饮，今日醉尊前。别意无浓澹，临歧共黯然。草头鱼子雨，花外鹧鸪天。莫道辞家苦，难消是此筵。
赋得秋鸿送客
作者：姚旅
朝代：明

候气向鄱阳，星河掠桂香。冲霜怜羽白，催叶渡江黄。顾影成佳侣，将云束远装。他乡有离别，撩恨绮尊傍。
辟支岩
作者：姚旅
朝代：明

选胜藤萝更上攀，龛岩一点翠微间。江城作斗蹲平地，海水如云贴远山。茶灶堪消今日福，酒杯仍值野僧闲。同游幽僻同猿鸟，不到昏钟不肯还。
过湘兰故居
作者：姚旅
朝代：明

曲榭残烟里，佳人昔此居。花犹笼锦瑟，苔自绣帷车。女侠名徒在，江神佩已虚。销愁不道酒，留恨若教除。
送游元封
作者：姚旅
朝代：明

相知不相见，相见即离歌。欲吐别来事，逢君醉日多。严霜束高树，落日卷寒波。况此送归客，其如乡思何。
逍遥亭
作者：姚旅
朝代：明
体裁：五言绝句

据石镜清泉，水底云初晓。中有一寸鱼，何时化为鸟。
鸡笼山赋得台城怀古得离字·其一
作者：姚旅
朝代：明

苑城遗迹尽烟霞，草色登台起暮笳。地卷豹湖埋帝辇，山横雉堞抱人家。风来百舌听经鸟，露泣胭脂坠井花。估贩还寻芳乐路，酒帘不动夕阳斜。
吴中还舟
作者：姚旬
朝代：明
体裁：五言排律

密雨梢林竹，颠风约岸花。扁舟移北渚，孤枕梦南华。宿霭迷高岭，洪涛弄浅沙。昏钟僧寺远，春坞酒旗斜。世路纷如织，吾生信有涯。计程几二百，明发可还家。
秋夜
作者：姚旬
朝代：明
体裁：七言绝句

水槛平添一尺波，前溪坐见没残荷。晚来雨过闻络纬，只有豆花棚上多。
秋日园居
作者：姚昌谟
朝代：明
体裁：五言律诗

平生耽屿壑，卜筑傍云根。野鸟閒情在，残书午梦存。竹寒晴作雨，林密昼常昏。巷僻无车马，藤萝日绕门。
帝阁中央在县城中运河西岸，舟自南来者远而望之，宛在水中央。）
作者：姚景图
朝代：明

沧波忽出六符台，蜿蜓南萦东又回。云入紫鸡星隐见，风摇绿浪阁崔嵬。几群鸥鹭琼帘度，两岸烟霞绣栱来。贡舫经过遥共讶，谁移天柱会川隈。
长堤晚照
作者：姚景焘
朝代：明

城郭黄昏四望迷，醉馀缓步踏长堤。举头星月高悬北，照眼夕阳远映西。日入岭云吞复吐，鸟惊林影起还栖。乾坤此处多光耀，何必观峰待晓鸡。
漕航飞帆
作者：姚景辂
朝代：明

千百漕艘一日过，会川近海促轻波。扬帆但见飞争鸟，荡桨不须织似梭。立影云连移岸柳，行声风送隔烟萝。圣朝深惜东南力，鹢首归来孔迩歌。
滹卫合流
作者：姚景骥
朝代：明

苍茫万里两流冲，为共朝宗此会同。滹卫恰宜纡岸里，浊清不紊怒涛中。南来江练天双白，东逝海门日一红。最爱参军鲍氏处，夹村明镜玉玲珑。
咏蒲扇
作者：姚氏
朝代：明
体裁：七言绝句

世间物性初无定，百鍊刚成绕指柔。何似雈蒲经织后，能将九夏变三秋。
竹枝词
作者：姚氏
朝代：明
体裁：词

卓女家临锦水滨，酒旗斜挂树头新。当垆不独烧春美，便汲寒浆也醉人。
即事二首·其一
作者：姚氏（青峨居士）
朝代：明
体裁：七言绝句

晚烟翠出草亭斜，曲曲深村小筑家。几点病鸥眠夜月，半床残雪照梨花。
即事二首·其二
作者：姚氏（青峨居士）
朝代：明
体裁：七言绝句

帘捲轻寒春帐空，梦残芳草雨摧风。隔窗阵阵声偏急，狼籍庭前一夜红。
春闺
作者：姚氏（青峨居士）
朝代：明
体裁：五言律诗

芳杜伤心碧，空庭花雨飘。鸟衔幽梦去，柳绾别魂遥。青被藏金鸭，红楼冷玉箫。不关离思苦，金粉为谁销。
溪屋
作者：姚氏（青峨居士）
朝代：明
体裁：七言绝句

数椽竹屋傍溪沙，隔断烟云人迹赊。漫看前汀浸寒月，蛩声凄老白蘋花。
题梦寄
作者：姚氏（青峨居士）
朝代：明
体裁：七言绝句

半床蝴蝶迷春思，一枕离魂逐恨飞。密帐重帏关不住，月斜楼上伴君归。
即事
作者：姚氏（青蛾居士）
朝代：明

晚烟翠出草亭斜，曲曲深村小筑家。几点病鸥眠夜月，半林残雪照梨花。帘卷轻寒春帐空，梦残芳草雨催风。隔窗阵阵声偏急，狼籍庭前一夜红。
即事·其一
作者：姚氏（青蛾居士）
朝代：明

晚烟翠出草亭斜，曲曲深村小筑家。几点病鸥眠夜月，半林残雪照梨花。
即事·其二
作者：姚氏（青蛾居士）
朝代：明

帘卷轻寒春帐空，梦残芳草雨催风。隔窗阵阵声偏急，狼籍庭前一夜红。
半峰禅院迟同游诸君
作者：姚汝循
朝代：明
体裁：五言绝句

策杖款禅扃，垂藤交古路。却顾后来人，苍苍隔烟雾。
回雁峰
作者：姚汝循
朝代：明
体裁：七言绝句

回雁峰头望帝京，寒云黯黯不胜情。贾生已道长沙远，今过长沙又几程。
夏夜对月
作者：姚汝循
朝代：明
体裁：古风

落日暑暂歇，微风荡灵襟。嚣尘净庭宇，竹树森繁阴。皎月墙东来，照见石上琴。挥手一再鼓，悠然生远心。钟期久不作，千载谁知音。
宿三山别业
作者：姚汝循
朝代：明

秋深寒露候，地僻水云乡。落日枫千树，残霞雁几行。桂香清小院，蛩语近匡床。自卧沧洲稳，逾憎世路忙。
晚归田庐
作者：姚汝循
朝代：明

纡曲春山路，行来日已昏。萧然茅宇内，不尽白云屯。犬吠初生月，人归半掩门。一杯灯影下，幽思共谁论。
柏坊驿题壁
作者：姚汝循
朝代：明

风雨萧萧滞客程，荒亭独宿峭寒生。今宵羁思知多少，听尽千山堕叶声。
秋日闲居
作者：姚汝循
朝代：明

曲巷人踪少，闲门秋草深。露香催酒兴，月皎逗琴心。园果纷堪摘，池莲冷欲沈。重阳佳节近，风日快登临。
自横梁放舟还郡
作者：姚汝循
朝代：明
体裁：五言律诗

解缆横梁渡，鸣桡濯锦川。秋山初过雨，夕涨欲浮天。四野明残照，孤城合暮烟。愧无仁者政，竹马亦桥边。
雨后行园
作者：姚汝循
朝代：明

山园积雨后，步屟惜余春。柳似酣眠客，花如倦舞人。啼莺上乔木，迸笋过比邻。韶景行看尽，嬉游可厌频。
秦淮即事
作者：姚浣
朝代：明
体裁：七言绝句

柳岸花溪淡沲天，恣携红袖放灯船。梨园子弟觇人意，队队停歌燕子笺。
秋夜偶成
作者：姚涞
朝代：明
体裁：古风

新凉沁苧衣，楚客悲迟暮。林叶堕寒飔，皋禽警清露。银河没半空，秋影在高树。何处洞箫声，吹遍江南路。
寄研斋太史
作者：姚淑
朝代：明
体裁：古风

年年叹离别，此别何时休。楼头望不见，从今不上楼。无钱买鲤鱼，君书何处求。
虞山新城
作者：姚煦
朝代：明

海虞倏而增形胜，千载雄图百日劳。崇堞迥临明镜绕，飞楼斜倚翠屏高。月中雉形生瑶色，云里龙文动彩毫。令宰贤声应远着，弦歌满县罢兵刀。
喜雪
作者：姚珩
朝代：明

寒光彻骨俗缘空，恍在罗浮醉梦中。披氅忘情如独鹤，踏泥留迹似飞鸿。安贫可慕输东郭，携手谁甘赋北风。四壁一灯清入画，省郎偏我一官穷。玄冥何有阿香车，驰散冰花遍太虚。历历白榆飘地密，盈盈香瓣比梅疏。有形可象胚胎后，玄妙谁窥造化初。越鸟北来耽看此，扫庭堆作小匡庐。坐穷今古此心醒，身外寒温总不惊。对景远思苏武节，看山惟羡首阳清。二仪太素堪俦匹，一段梅香敢抗平。只恐调高吟不得，知心惟有郢歌声。
喜雪·其一
作者：姚珩
朝代：明

寒光彻骨俗缘空，恍在罗浮醉梦中。披氅忘情如独鹤，踏泥留迹似飞鸿。安贫可慕输东郭，携手谁甘赋北风。四壁一灯清入画，省郎偏我一官穷。
喜雪·其三
作者：姚珩
朝代：明

坐穷今古此心醒，身外寒温总不惊。对景远思苏武节，看山惟羡首阳清。二仪太素堪俦匹，一段梅香敢抗平。只恐调高吟不得，知心惟有郢歌声。
喜雪·其二
作者：姚珩
朝代：明

玄冥何有阿香车，驰散冰花遍太虚。历历白榆飘地密，盈盈香瓣比梅疏。有形可象胚胎后，玄妙谁窥造化初。越鸟北来耽看此，扫庭堆作小匡庐。
春闺·其一
作者：姚祚瑞
朝代：明
体裁：七言绝句

薄暮轻寒入绮疏，海棠春去落红疏。微风吹动鞦韆索，愁在高楼明月初。
春闺·其二
作者：姚祚瑞
朝代：明
体裁：七言绝句

细草无人绿自匀，野花随意逐芳津。斜风小艇寒烟外，春在前溪寂寞滨。
游弁山古法华寺
作者：姚祚端
朝代：明
体裁：七言律诗

因爱名山结境幽，同来拟续泛觞游。林深日到方知午，松荫风生不待秋。径路几曾缘客扫，山花今似为人留。牢愁至此多消尽，还问明朝有酒不。
赠唐光
作者：姚祥
朝代：明

三辞半载陶公疏，一叶长江范老船。去望云霄皆动色，到知乡里更称贤。晴明驿路江花晚，潦倒堂闱綵服鲜。多少欲归归未得，留题常记孝廉年。
华山高睡图
作者：姚纶
朝代：明

白云深似海，长日睡瞢腾。脱帽露双髻，支颐曲一肱。闻鹃时已定，化蝶梦无凭。惆怅华山顶，无人得解登。
团扇仕女
作者：姚纶
朝代：明

浓黛消香淡两蛾，花阴试步学凌波。专房自恃倾城色，不怕凉风入扇罗。
城市山林为玄妙观羽士赋
作者：姚纶
朝代：明

步入东关一径深，始知城市有山林。黄梁不作尘中梦，白日长閒世外心。凤载紫箫吹落月，鹤窥香霭听鸣琴。人间只此为蓬岛，何用仙槎海上寻。
夫子学师襄琴图
作者：姚纶
朝代：明

周衰乐废缺，正声几湮沈。苟无独识者，世远将焉寻。所以孔夫子，俛学师襄琴。初弹猗兰操，再鼓文王音。至和格鸟兽，跄舞娱人心。此图写遗意，山高流水深。披玩发长嘅，视古犹视今。
春闺怨
作者：姚纶
朝代：明

春闺无人春日长，莺声恰恰啼垂杨。美人睡起倦梳洗，芳容娇褪梅花香。绿云鬅鬙钗半亸，蛾眉蹙处开愁锁。绣奁尘掩秋月辉，口脂红淡樱桃颗。玉笙何处吹伊凉，紫骝骄嘶隔粉墙。停针懒刺双鸳鸯，倚栏踌躇空断肠。守宫点腕红凝血，一寸芳心万愁结。宜男正开郎不归，东风满地梨花雪。
梅花小幅
作者：姚纶
朝代：明

贪看璧月挂梢头，几向花前倚醉游。无柰翠禽啼处苦，不容清梦到罗浮。
水月舫二首
作者：姚纶
朝代：明

新绿溶溶涨暖香，春来无处不风光。移舟夜向湖边泊，分得花阴月半床。卧倚兰桡酒半醺，月寒波冷夜初分。无端羌笛风前起，吹断梅花梦里云。
水月舫二首·其一
作者：姚纶
朝代：明

新绿溶溶涨暖香，春来无处不风光。移舟夜向湖边泊，分得花阴月半床。
水月舫二首·其二
作者：姚纶
朝代：明

卧倚兰桡酒半醺，月寒波冷夜初分。无端羌笛风前起，吹断梅花梦里云。
江湖胜览卷
作者：姚纶
朝代：明
体裁：七言律诗

江湖随处豁吟眸，不满诗囊卒未休。日下风云瞻魏阙，淮东歌舞认扬州。一篷疏雨鸥边晚，千里残霞鹜外秋。见说武昌城畔柳，尚含青眼待重游。
游汾湖
作者：姚纶
朝代：明
体裁：七言律诗

万里青天万里湖，月轮飞作片云无。影摇黄鹤矶头梦，光夺骊龙颔下珠。鱼唱悠悠来远渡，雁声呖呖起寒芜。满船风露秋如水，身世分明在玉壶。
画马
作者：姚纶
朝代：明

何年来骏骨，画史貌能真。千里电一掣，五花云满身。香尘金谷道，青草玉关春。独立浑无侣，长鸣似向人。
秋闺怨
作者：姚纶
朝代：明

黄叶满阶秋已阑，征人千里隔长安。年年怨杀西风雁，不送书来只送寒。
竹石山房
作者：姚纶
朝代：明

山房种满碧琅玕，怪石相依更好看。玉气暖蒸云五色，翠梢晴弄日三竿。白羊未化长眠雨，綵凤双栖不畏寒。补遍苍天人不老，清风日日报平安。
竹石山房
作者：姚纶
朝代：明
体裁：七言律诗

山花种满碧琅玕，怪石相依更好看。玉气暖蒸云五色，翠梢晴弄日三竿。白羊未化长眠雨，彩凤深栖不畏寒。补遍苍天人不老，清风日日报平安。
红白荷花
作者：姚纶
朝代：明

镜底新妆扇底歌，倚风无力舞婆娑。醉来西子容偏媚，老去秋娘鬓已皤。霞暖绣衾春梦雨，雪香罗袜晓凌波。分明太液池头见，点染风流更觉多。
联璧卷
作者：姚纶
朝代：明
体裁：七言律诗

仙子瑶台玉一双，碧桃红杏两生香。绛裙拂地春同步，宝镜开奁晓共妆。织翠舞衫封蛱蝶，泥金歌扇画鸳鸯。卷中乍识春风面，恼我题诗一断肠。
联璧卷
作者：姚纶
朝代：明

仙子瑶台玉一双，碧桃红杏递生香。绛裙拂地春同步，宝镜开奁晓并妆。织翠舞衫封蛱蝶，泥金歌扇画鸳鸯。卷中乍识春风面，恼我题诗一断肠。
脩竹仕女
作者：姚纶
朝代：明

瑶台无信托青鸾，一寸芳心思万端。莫向东风倚脩竹，翠衫禁得几多寒。
醉月楼
作者：姚纶
朝代：明

清夜何须秉烛游，且邀明月共觥筹。口吞丹桂婆娑影，手掬金茎沆瀣秋。天上无梯登兔窟，人间有地筑糟丘。醒来不记更深浅，惊见东方白满楼。
金沙夕照为云间陈廷璧题
作者：姚纶
朝代：明
体裁：七言律诗

仙岩花落昼漫漫，岩下砂明趁晚看。金闪乱星千万点，树留斜日两三竿。虎蹄印处迹犹暖，鸦背分来影不寒。想见素云修鍊后，应将封鼎养神丹。
雪景
作者：姚纶
朝代：明

寒空飞雪满，天地玉壶中。一色梨花月，千家柳絮风。山童候虚牖，吟客载孤篷。试问阳春曲，何如白战工。
雪洞
作者：姚纶
朝代：明

一室穹窿䨱地圆，宜留小榻坐神仙。凿开茧瓮浑无物，踏破冰壶别有天。梅谷花香春似海，梨云梦稳夜如年。几回酒醒灯残后，错认璚楼深处眠。
星岩夜月
作者：姚绍弼
朝代：明
体裁：古风

白狐照月吸山风，玉马驱云走碧空。银河泻影天如坠，桥边惊醒鸳鸯睡。藕花十丈练金环，峰头玉井水为山。蛟龙气起叠层楼，鸦啼声细深深柳。石壁光分凝翠花，仙人掌上弄明霞。谷萤低飞苔径斜，岩隙流泉月滴沙。冷红湿露醉罗衣，古桂婆娑香透帏。洞箫彻水咽涟漪，荒城乌鹊又南飞。
为僧题画
作者：姚绶
朝代：明

问渠何事懒参禅，答我新来结懒缘。窗外日高啼鸟乱，拥衾犹伴白云眠。
为朱良贞题扇
作者：姚绶
朝代：明

考亭夫子安亭来，爱我溪上红莲开。手摇羽扇坐忘暑，戏折碧筒閒作杯。碧筒杯宽任鲸吸，却嫌玉童催饮急。李云处世若大梦，杜曰举觞须累十。白日欲下清风徐，我怀与世同卷舒。如何苦索题此扇，大呼墨卿当醉馀。为君遥想白鹿洞，那得武夷清景共。还期月夕究参同，似此前脩足珍重。
书
作者：姚绶
朝代：明

池水欲成墨，古碑临罢时。閒从崖石上，风雨挟蛟螭。
写怀
作者：姚绶
朝代：明

终日摊书懒下楼，春来怀抱冷于秋。未能栗里归元亮，争说新丰寓马周。两屐青山应自远，半帘残月为谁留。东风莫遣杨花落，飘荡年年可暂休。
前有尊酒行
作者：姚绶
朝代：明
体裁：乐府曲辞

前有一尊酒，俎豆亦共之。青春未晚日，桃李花开时。且欢娱，无刺促，尊若空，酒再续。
南洪
作者：姚绶
朝代：明
体裁：五言律诗

尊开如北海，舟进傍南洪。客饮总当右，月生唯在东。渔灯蓬影外，人语水声中。不意袁宏渚，而今亦可同。
南浦烟篷
作者：姚绶
朝代：明

推篷南浦上，烟雨淡离愁。萧瑟菰蒲晚，微茫泽国秋。鱼盐通县市，蓑笠语邻舟。无限林泉意，凭轩下白鸥。
句曲外史铁冠歌
作者：姚绶
朝代：明
体裁：古风

昔为柱史称铁冠，螭头屼立霜风寒。归来野服山林下，不类峨然铁冠者。句曲外史人中仙，此冠已馀二百年。绣斑蚀铁铁欲穿，棱棱巧制铜色妍。黄篾楼中想应贮，玉钩楼边旧行处。二仪三纲浪得名，竹箨鹿皮无此清。芙蓉吐花金玉并，铁叶细薄不易成。外史星坛月明夜，醮礼茅君鹤曾借。出尘风度向谁弹，坐看瑶池碧桃谢。予号逸史云之东，发已种种今成翁。冠乎冠乎磨冷铁，今铁曷能如古烈。君不见古铁性烈今不如，作冠宁住仙人居。流落四海幸属予，著之称我青霞裾。
吴门风雨
作者：姚绶
朝代：明
体裁：七言绝句

风雨舟航未得行，重阳节近算归程。老年自是居乡惯，怕听江湖夜雨声。
周鼎代方文美送荥阳阴玺下第归
作者：姚绶
朝代：明

与尔业同经，同期虎榜荣。相看虽失意，为别谩多情。伐木歌黄鸟，看花倒玉觥。驱车向宛洛，吾棹亦南征。
和靖观梅
作者：姚绶
朝代：明

人人尽识林和靖，不识平生隐者心。老去喜无封禅藁，兴来愁费爱山吟。梅花香影依然在，蔓草祠堂不可寻。今日匆匆书弗尽，六桥斜日满疏林。
唐太宗六骥
作者：姚绶
朝代：明

百战功成四海安，君王方念守成难。骅骝尽入飞龙厩，时复牵来仗里看。
夜坐
作者：姚绶
朝代：明

不寐坐来久，无家席屡移。窗风书叶乱，檐雨漏声疑。客鬓惊秋早，乡心欲旦迟。扁舟沧海上，谁和竹枝词。
奉寄荆门判俞君汝钦
作者：姚绶
朝代：明

解携三度见秋残，开过黄花独倚阑。寄赠虽无青玉案，相期惟有紫宸班。书从回雁来千里，望绕荆门隔万山。宣室求贤正如渴，伫看明诏为催还。
子陵
作者：姚绶
朝代：明

竹帛勋名已有人，可无能友不能臣。一丝千古桐江月，多少清风激后尘。
安亭朱良贞母节义
作者：姚绶
朝代：明

节于夫尽义于姑，节义方能保二雏。人隔古今名独在，月分圆缺影同孤。未忘一日心先死，相见重泉泪始无。环燕纷纷争入画，等閒曾有柏舟图。
宫词
作者：姚绶
朝代：明

露下閒阶华月明，相呼女伴作双行。归来小院閒相语，几度庭闱梦不成。不敢殷勤拜露香，满衣凉月动辉光。初时被选同年者，已有升居在绣房。准拟明当直晓班，巧随新样学宫鬟。笑渠鸱吻东边月，也作西楼子夜弯。莫打流莺宫树阴，鸟中惟此凤韶音。时时啼向房栊近，免得春愁上妾心。
宫词·其一
作者：姚绶
朝代：明

露下閒阶华月明，相呼女伴作双行。归来小院閒相语，几度庭闱梦不成。
宫词·其三
作者：姚绶
朝代：明

准拟明当直晓班，巧随新样学宫鬟。笑渠鸱吻东边月，也作西楼子夜弯。
宫词·其二
作者：姚绶
朝代：明

不敢殷勤拜露香，满衣凉月动辉光。初时被选同年者，已有升居在绣房。
宫词·其四
作者：姚绶
朝代：明

莫打流莺宫树阴，鸟中惟此凤韶音。时时啼向房栊近，免得春愁上妾心。
寄陈秋鸿
作者：姚绶
朝代：明

閒事莫轻涉，困来思吃茶。谁将双蛱蝶，管领野棠花。
常山道中
作者：姚绶
朝代：明

鸟未投林日未曛，松头野鹤自成群。肩舆归去身强健，处处青山有白云。
怡荣
作者：姚绶
朝代：明

何以悦亲颜，儿从阙下还。玉壶春酒绿，金织舞衣斑。恺悌哦松外，从容问膳间。令人自兴孝，喜色满家山。
慈乌
作者：姚绶
朝代：明

昔乌巢我树，母在慈乌来。无母今何恃，惟增返哺哀。
憩秦溪道院醉书壁间
作者：姚绶
朝代：明

徐福楼船去不回，海门东下浪如雷。青鸾自傍瑶台舞，红药何须羯鼓催。劫火凄凉化焦土，重泉寂莫葬寒灰。神仙未隔人间世，烂熳花前酒一杯。
折枝芙蓉
作者：姚绶
朝代：明

芙蓉花，隔江水，美人盈盈几千里。何年濯锦堕新红，水面西风吹不起。我欲牵之在木末，方舟翻愁江水阔。何如只去采芳兰，落日望见湘南山。九疑重华招不还，万竹洒泪空潸潸。芙蓉花，似人面，柳眉不在秋时见。墨池为尔閒写生，鸳鸯锁合长生殿。重咨嗟，芙蓉花，掷笔浩歌行踏沙。
折花仕女
作者：姚绶
朝代：明

爱濯蔷薇露，凌晨试折来。低鬟犹未插，含笑傍妆台。
拜张伯雨墓二首·其一
作者：姚绶
朝代：明
体裁：七言律诗

百年尚友重文章，登拜孤坟一瓣香。赤壁舟中惊鹤梦，玉钩桥下奠椒浆。匣藏神剑犹生气，云閟秋山自老苍。双眼摩娑旧碑刻，还疑清夜吐虹光。
拜张伯雨墓二首·其二
作者：姚绶
朝代：明
体裁：七言律诗

仙去端依绛节朝，仙坛环佩竟寥寥。字收渤海千军阵，诗逼成都万里桥。黄篾楼空焦炬入，清风堂废白云销。惟馀灵石山头月，千古风华不待招。
斑竹
作者：姚绶
朝代：明

闻道湘妃泪，如何染得成。多应春夜雨，消尽又还生。
斜溇来帆诗
作者：姚绶
朝代：明
体裁：五言律诗

初望悬风正，须臾趁溇斜。往来皆过客，多少欲还家。鹢去带春雨，鹭归随晚霞。前村遮望眼，绿树正交加。
春怀吴天使
作者：姚绶
朝代：明

紫泥封诏下彤闱，四牡騑騑出帝畿。到处江山开霁色，随车花柳映春晖。莺啼水驿人相忆，荔熟炎乡客正归。珍重绨袍情恋恋，此生惭与寸心违。
春日见杨花寄章文重
作者：姚绶
朝代：明

见说浮萍草，前身是此花。但因随驿骑，转觉恋鸥沙。宛冉青春暮，微茫落照斜。怜予根蒂薄，相值共天涯。
晚坐
作者：姚绶
朝代：明

胡床高柳下，团扇入怀新。笑指纤纤月，蛾眉学未真。
暮春郊行
作者：姚绶
朝代：明
体裁：七言绝句

春暮郊行溪日斜，隔林烟火是田家。相逢尽说耕桑计，那有閒人扫落花。
有所思
作者：姚绶
朝代：明
体裁：乐府曲辞

我思不在天上虎豹之九关，我思不在海上三神山。山苓芃芃绕晴麓，隰榛翳翳沿清湾。朝烟散兮双鹤外，夕月落兮断猿间。跂予望之心孔殷，奈何可望不可攀。吁嗟西方美人兮何日还。
杨妃醉仆
作者：姚绶
朝代：明

妖环不醉三郎醉，银烛高烧看海棠。满地閒云扶不起，楚台无梦梦渔阳。
杨妃醉归图
作者：姚绶
朝代：明

金鞍欲上更迟迟，满镫春风拥侍儿。一种馀酣消未得，渔阳醒眼却多时。
杨花
作者：姚绶
朝代：明

淡淡东风又落晖，留春不住送春归。无人更上长亭饮，惟有杨花在客衣。
枯木竹石图
作者：姚绶
朝代：明

秋风吹空古树叶，白雨压低新竹枝。净扫石头看霁色，满襟凉影鬓丝丝。
桐村小隐
作者：姚绶
朝代：明

河流南入市，径路北通村。新结草堂好，旧栽桐树繁。儿童知稼穑，鸥鹭识琴樽。有客问奇字，乘舟直到门。
桐村小隐诗和韵
作者：姚绶
朝代：明
体裁：五言律诗

河流南入市，径路北通村。新结草堂好，旧栽桐树繁。儿童知稼穑，鸥鸟识琴尊。有客问奇字，乘舟直到门。
武侯出师表
作者：姚绶
朝代：明

王业偏安日，文章尔独醇。谆谆似伊训，初志亦耕莘。
武林归兴
作者：姚绶
朝代：明

青山日日开图画，住久山中亦厌看。回首乡园归去好，恼情风雨别离难。悠悠杯酒陶潜醉，恋恋绨袍范叔寒。如此春光又啼鴂，兴来何必尽君欢。
水榭荷风
作者：姚绶
朝代：明

十顷澄波上，何人为筑台。藕花开自落，鸥鸟去还来。凉吹飘飘入，疏窗面面开。烦襟净如洗，更进碧筒杯。
洛阳陌
作者：姚绶
朝代：明

马上相逢处，春风在洛阳。陌头杨柳色，一一断人肠。
淡庵
作者：姚绶
朝代：明

寻君秋色里，烟雨旧柴扉。妇具盘蔬出，童携市酒归。弹琴忘巧拙，得句学陶韦。笑指溪头水，交情似尔稀。
游虎丘
作者：姚绶
朝代：明

舟行忽到寺门前，侵晓梳头废晏眠。老去已閒题柱手，平生多结看山缘。苔茵坐藉生公石，茗枕汤分陆羽泉。如此深春如此乐，还留馀兴待明年。
湖上杂言
作者：姚绶
朝代：明
体裁：七言绝句

桃李漫山白间红，绕湖楼阁晚烟中。客船惯向湾头泊，不畏波涛夜半风。
溪居
作者：姚绶
朝代：明
体裁：五言律诗

水暖鵁鶄浴，花香蛱蝶飞。青丝聊系酒，白苧已成衣。溪阔容兰桨，林深著板扉。留宾将薄暮，犹待钓鱼归。
狄仁杰
作者：姚绶
朝代：明

残局争看一子留，唐臣终不为周谋。梦回鹦鹉谁能识，还倚雕笼说旧愁。
玉楼春·春日
作者：姚绶
朝代：明

东风寒悄人何处，百里幽闲犹未遇。看春不觉又清明，槛外梨花开几树。相思心逐东流去，老天肯把韶光驻。陌头杨柳正青青，莫教容易飞花絮。
王母蟠桃
作者：姚绶
朝代：明

周王八骏不能留，青鸟飞来汉殿秋。自是桃花非一度，等閒三被朔儿偷。
画
作者：姚绶
朝代：明

画里还看画，都成物外春。云山落吾手，非赝亦非真。
留别张廷端
作者：姚绶
朝代：明

野亭芳树下，崖石大溪南。客去閒秋色，云来作暮岚。谁家留信宿，何处倚清酣。拾得琅玕竹，时时寄一函。
登灵岩山访张伯雨墓
作者：姚绶
朝代：明

飞神曾谒紫宸朝，下上瑶天几泬寥。火宅已空谁堕甑，玉钩初解自成桥。千峰月色还相照，万古诗名耿不消。欲共山头黄鹤语，飙轮何日可予招。
白莲寺
作者：姚绶
朝代：明
体裁：七言律诗

琅玕满院未全贫，节下题诗意自新。入社也知须我辈，逃禅不识是何人。东楼独倚千山雪，北阁空飞十丈尘。清晓春风吹棹发，曹溪一派正无津。
睡起
作者：姚绶
朝代：明

只为诗魔在，昏昏眼倦开。谁将春草色，青入梦中来。
答王公佩见寄
作者：姚绶
朝代：明

池上绿阴肥，天涯客赋归。心随流水远，迹与故人违。千里复万里，斑衣当锦衣。终焉林下梦，不逐五云飞。
自弋阳至广信
作者：姚绶
朝代：明
体裁：七言绝句

百里青山十里城，渔村灯火隔江明。疏篷不识宽多少，著尽夜来风雨声。
自钱塘门抵浙江驿望西湖诸峰
作者：姚绶
朝代：明
体裁：七言律诗

不见湖山已七年，湖光山色两依然。青鞋自踏芙蓉露，画桨谁冲翡翠烟。目断苏堤新柳外，僧归天竺旧峰前。丁宁春勿堂堂去，有待重来醉管弦。
菩提寺与雨庵夜话
作者：姚绶
朝代：明

菩提绝似古招提，两屐行来自不迷。旧伴閒云归竺国，新添流水入曹溪。何人谩放双凫去，老我还同一鹤栖。刻烛相看过夜半，廿年心事重留题。
蔡琰归汉图
作者：姚绶
朝代：明

纵多文思出天机，赢得胡笳泪满衣。万里归来身再辱，不如青冢不言归。
贺美之见访
作者：姚绶
朝代：明

贺家湖上看稽山，影落芙蓉清镜间。天宝诸公同祸乱，四明狂客自高閒。翠华南幸几亡国，紫气西来欲满关。今我逢君重吊古，酒船明月且忘还。
赠别
作者：姚绶
朝代：明

酾酒酹江波，中流发浩歌。孤舟天际远，芳草雨中多。解剑酬知己，题诗赠舞娥。人生百年尔，为乐莫蹉跎。
赠曹竹西画并题
作者：姚绶
朝代：明
体裁：七言绝句

白下追游忆昔年，青山如画树如烟。郭家歌舞杨家酒，一度寻思一怅然。
赤壁图
作者：姚绶
朝代：明

月出大江流，鹤鸣天宇秋。霸图馀赤壁，逐客自黄州。頫仰违金马，登临命玉舟。曹刘顾安在，身世亦何求。
追次张伯雨韵
作者：姚绶
朝代：明
体裁：七言绝句

春暮雨晴池水添，夜深池面漾新蟾。刺桐花影毵毵动，不省空亭是隔帘。
送僧归昆山
作者：姚绶
朝代：明

乞食遍京畿，春江一棹归。只留吟后槁，不受施来衣。物外机应息，尘中迹渐稀。玉峰知到日，花雨积岩扉。
送黄给事晖奉使满剌国封王
作者：姚绶
朝代：明

远国来王日，深恩册拜时。玺书中禁出，天语使臣知。路指诸蕃近，山行四牡迟。故人青锁梦，无限五云思。使节随重译，皇仁被百蛮。海天同日月，风土异云山。驿骑孤城外，楼船叠浪间。归将慕华事，敷奏悦龙颜。
送黄给事晖奉使满剌国封王·其一
作者：姚绶
朝代：明

远国来王日，深恩册拜时。玺书中禁出，天语使臣知。路指诸蕃近，山行四牡迟。故人青锁梦，无限五云思。
送黄给事晖奉使满剌国封王·其二
作者：姚绶
朝代：明

使节随重译，皇仁被百蛮。海天同日月，风土异云山。驿骑孤城外，楼船叠浪间。归将慕华事，敷奏悦龙颜。
野兴
作者：姚绶
朝代：明

鸥白野云轻，高云缺树明。无人到湖上，听我唱歌声。
钱舜举山居图过语见溪赋
作者：姚绶
朝代：明
体裁：七言律诗

舟中赖此能消日，半匹溪藤意趣多。霅叟画图淩晋宋，贞居诗语逼阴何。山回树绕门空设，雨过风轻水不波。谁个跻攀穷险阻，一声长啸出烟萝。
闻教谕见访
作者：姚绶
朝代：明

故人风谊重丘山，车骑遥临巷陌间。酌水也能留客醉，看山何必待官閒。传呼列炬春生屋，指点严城夜启关。记得鸳鸯湖上月，为君三日未言还。
陈园二首·其一
作者：姚绶
朝代：明
体裁：七言绝句

白日青天醉唱歌，子同西塞更如何。山前一夜东风急，明日桃花水上多。
陈园二首·其二
作者：姚绶
朝代：明
体裁：七言绝句

黄埃赤日满人寰，扰扰浮生竞往还。何似衡门脩竹下，捲帘閒坐看青山。
陈希夷
作者：姚绶
朝代：明

岳莲清入梦，倦眼为谁开。五季纷纷尽，真成一觉来。
陶耕学红白荷花扇面
作者：姚绶
朝代：明

欲语还停隔扇罗，主家池馆晚凉多。红颜自得南薰意，皓齿偏能子夜歌。忽忆綵云湖上见，恍疑琼佩月中过。淡妆浓抹多相似，回首耶溪渺渌波。
题汤公著都门话别
作者：姚绶
朝代：明

忆昨都门别，雨雪正霏霏。今我湖上逢，春风吹罗衣。故里讵弗乐，疏戚聚成围。藉草对山花，羽觞急如飞。一醉万事忘，扁舟荡斜晖。天涯同气人，濡滞未得归。处世谁足意，相顾聊歔欷。
题画为杨司训作
作者：姚绶
朝代：明

烟光漾风青入楼，立马回望湖山头。游丝飘飖几千丈，不系白日增人愁。春愁大半行乐少，渡口桃花镜中老。劝君尽醉如杜陵，莫待春归怨啼鸟。
题画为杨司训作
作者：姚绶
朝代：明
体裁：古风

烟光漾风青入楼，立马回望湖山头。游丝飘飘几千文，不系白日增人愁。春愁太半行乐少，渡口桃花镜中老。劝君尽醉如杜陵，莫待春归怨啼鸟。
题竹寄内弟公操
作者：姚绶
朝代：明

忆共江南水竹居，清风三径黑甜馀。而今对画思兄弟，纵有双鱼莫寄书。
题自写山水二首·其一
作者：姚绶
朝代：明
体裁：古风

春泉注壑挂玉虹，一派正落长溪中。洲洄渚伏宛转绿，云里草堂如瀼东。吾闻沧波有老树，就为竽籁閒留住。我欲扁舟卧看山，击楫长歌少陵句。
题自写山水二首·其二
作者：姚绶
朝代：明
体裁：古风

绿杨风高溪水长，五月爽爽如秋凉。山中人家少官府，晓起出门唯钓航。一丝到手轻于发，不钓红尘钓明月。斗酒坐对松江鲈，肯换人家双玉玦。
马场湖
作者：姚绶
朝代：明
体裁：五言绝句

初见菱叶稀，渐见菱叶肥。马场湖水阔，处处采菱归。
高邮阻风骑行至界首驿
作者：姚绶
朝代：明

策马湖堤上，来帆拂去鞍。断楂依浦溆，衰柳映风湍。轩冕追随易，庭闱致养难。年年好秋色，多在异乡看。
龙井
作者：姚绶
朝代：明
体裁：七言律诗

龙井泉头与客过，计程远度日嵯峨。菜畦麦陇连山麓，僧寺人家客涧阿。决决暗流霜叶乱，班班飞雉夕阳多。品尝顾渚风斯下，零落茶经奈尔何。
九日登瓶山
作者：姚翼
朝代：明
体裁：七言律诗

瓶山高顶即龙山，九日登临霄汉间。云掩夕阳孤鸟没，天连秋水一鸥閒。词赓白苧誇才赡，帽插黄花愧鬓班。诸子同游况同道，十千沽酒不须悭。
春夜曲
作者：姚翼
朝代：明
体裁：古风

金鸦无光蟾欲生，十二小帘花影横。银缸火底玉虫落，瑶笙曲里青鸾鸣。宝鸭灰红水沈爇，侍儿笑脱罗裙褶。鞦韆庭院静无人，杜鹃枝上犹啼血。
春日与怀用和游鸳鸯湖
作者：姚翼
朝代：明
体裁：古风

鸳鸯湖上春波平，鸳鸯飞入菰蒲鸣。秀州女儿肌骨轻，兰舟荡漾微风生。何人打鸭鸳鸯惊，春云绕郭花冥冥。夕阳落尽初月明，谁家小阁闻调筝。
游胥山
作者：姚翼
朝代：明
体裁：五言律诗

伍员埋玉地，千载閟烟霞。草绿藏残碣，泉香漱落花。海天归老鹤，林木怨啼鸦。飞屩凌高顶，愁云入望赊。
送人之京
作者：姚翼
朝代：明
体裁：五言律诗

送客京华去，江干落日斜。百年双短鬓，千里一浮槎。柳色河桥雨，莺声驿路花。明朝相忆处，云树渺天涯。
题扇
作者：姚能
朝代：明
体裁：七言绝句

风尘满目动幽思，一棹归閒乐自宜。沙上眠鸥莫飞去，海翁原是旧相知。
访秋潭上人不值
作者：姚舜渔
朝代：明
体裁：五言律诗

予亦逃禅者，每来逢闭关。不疑师避客，但负我偷閒。乞食淹邻曲，经行过水湾。暮禽归欲尽，伫久竟空还。
仿古两头纤纤体二首 其一 论交
作者：姚舜牧
朝代：明
体裁：古风

两头纤纤初相迎，半白半黑未分明。腷腷膊膊能用情，磊磊落落真良朋。
仿古两头纤纤体二首 其二 自励
作者：姚舜牧
朝代：明
体裁：古风

两头纤纤中不绝，半白半黑忌太洁。腷腷膊膊无休歇，磊磊落落成果结。
渔樵耕读 其一 渔
作者：姚舜牧
朝代：明
体裁：古风

孤篷移向芦洲歇，不问潇湘与溟渤。悠然濯足自在流，一声吹上东山月。
渔樵耕读 其二 樵
作者：姚舜牧
朝代：明
体裁：古风

腰镰独向山中劈，担荷薪枝日将夕。青松林下且息肩，坐看一派寒流碧。
秋日访臧顾渚年丈慈感寺不遇
作者：姚舜牧
朝代：明
体裁：五言律诗

为忆交情好，携筇过道林。雨馀秋水净，地迥白云深。入定闻清梵，留题付朗吟。遒然真会晤，何必共披襟。
自君之出矣
作者：姚舜牧
朝代：明
体裁：乐府曲辞

自君之出矣，妾守深闺里。花落委泥中，誓不随流水。
落山石
作者：姚舜牧
朝代：明
体裁：七言律诗

一径斜通石洞幽，危梁曲磴是仙游。禅关云拥千年树，野艇星浮数点鸥。莫道迷津能进棹，须知大壑可藏舟。海阳处处皆蓬岛，何必昆崙十二楼。
玉湾春晓
作者：姚鹏
朝代：明
体裁：七言律诗

一曲清江饮玉虹，车尘马迹往来通。笙歌断续韶光里，楼阁参差烟雨中。渔唱时闻杨柳月，酒旗斜挂杏花风。泠泠金磬知何处，路入云山翠几重。
寄景伊文学
作者：姚黼
朝代：明
体裁：七言律诗

忆昨逢君四月初，笑谈怀抱最相符。朝乘白下看花骑，暮醉长安卖酒垆。别去江山频怅望，归来松菊未荒芜。登临日候南飞雁，肯寄平安一纸无。
过友陶旧宅次南野韵
作者：姚黼
朝代：明
体裁：七言绝句

萧萧茅屋冷溪滨，晚岁孤松雪色新。邻笛不须哀日莫，就中多是断魂人。
秋江
作者：姚龙之
朝代：明
体裁：七言律诗

映日含沙分外明，西风斜过碧澜生。也知云冷湘蛾怨，可使兰衰楚客惊。倒影楼台春似梦，忆归鸿雁夜多声。都来不负朝宗意，寒落犹然触峡鸣。
赠大司徒毕老先生得请旋里
作者：姜一洪
朝代：明

台星辰啸紫薇宸，此日悬车驾五云。国计久需筹石画，主知今巳贲元臣。三朝望重垂青史，八座名高耀圣林。从此频来天子顾，功勋应共斗山尊。
湖堂早起
作者：姜克诚
朝代：明
体裁：五言绝句

江日晚未生，苍茫十里雾。但闻柔橹声，不见舟行处。
大隗层峦
作者：姜分司
朝代：明
体裁：古风

晴岚閟珠宫，春峰随莲朵。鹤驾不归来，洞门为谁锁。
寄吴学士二首·其一
作者：姜垓
朝代：明
体裁：古风

飘飘杨白花，溶溶大江水。天衢既阻修，良人隔万里。妾身如飞蓬，贞洁聊自矢。朝立青云端，暮倚朱楼里。四顾多傍徨，尘沙蔽野起。梧桐摧为薪，兰蕙化为枳。中夜坐长叹，皓首思君子。
寄吴学士二首·其二
作者：姜垓
朝代：明
体裁：古风

楚山有良璞，昆池有奇琛。投之非其主，谁能明我心。掩袖向前浦，驱车出丹岑。延颈蓬岛上，白日忽以沈。北首瞻行旅，边雨正浸淫。念我平生交，泪下沾衣襟。
法螺庵秋居同徐枋作
作者：姜垓
朝代：明
体裁：五言律诗

寂寞重阳后，秋林晚更花。月高沙宿雁，风劲树翻鸦。卷幔丹梯远，悬灯竹院斜。定知愁病日，坐稳胜还家。
送杨明远渡江
作者：姜垓
朝代：明
体裁：五言律诗

书记从征日，军咨入幕年。六朝京口树，万里海门船。裘马谁为主，才名自可怜。西风征雁急，迟尔菊花前。
简余寒铁
作者：姜埰
朝代：明
体裁：古风

自我不见余秀才，夏云徂矣秋风来。我今一到秀才宅，堂前堂后生蒿莱。丈夫肮脏只如此，誓欲破家去乡里。今日路旁一匹夫，当时万言干天子。低头俛眉心不辞，养鸡牧豕身应尔。吾今读书停云馆，仰天狂歌何衎衎。有时野老扶杖过，烹葵摘果酒先煖。白公堤上波欲没，期君同看溪云满。
送林衡者还嘉善
作者：姜埰
朝代：明
体裁：五言律诗

相知不在久，岐路莫频惊。客舍由拳地，乡心夹漈城。霜前孤雁白，雨后一湖明。为报余生札，平安问旧京。
銮江杂咏
作者：姜埰
朝代：明
体裁：五言律诗

老去人犹在，春来客未旋。侧身天地外，卜宅水云边。月照归栖鸟，江喧出口船。苦遭生意短，白发不相怜。
鸳湖夜泛
作者：姜埰
朝代：明
体裁：五言律诗

一笑携长笛，飘然上野航。游鱼惊棹唱，野鸟避灯光。贳酒随心泊，披襟称意凉。莫嫌夜深后，雾露满衣裳。
摘星楼九日登临
作者：姜塘
朝代：明

重阳佳节意休休，与客携壶共上楼。
满目山河增感慨，一时风景寄遨游。
武公不但歌淇澳，贤女犹能唁卫侯。
更有三仁忠与孝，高名千古出人头。
春日郊行
作者：姜士昌
朝代：明
体裁：七言绝句

金张亭馆帝城边，北里南邻竞管弦。山鸟日来游客醉，曲池芳草自年年。
下岩寺
作者：姜子羔
朝代：明
体裁：五言律诗

一入招提境，登临思已牵。地将金作界，山以玉为泉。僧定鱼皆出，江空月自悬。虚岩尊者像，幻迹至今传。
梦游补陀山
作者：姜子羔
朝代：明

忽然飞渡海云东，海色澄清霄汉通。借问此心何所似，白云映水月当空。
登峨嵋绝顶吟
作者：姜子羔
朝代：明
体裁：古风

君不见大峨之山矗西土，乃在轩辕之台列仙之府。我骑飞龙叩天户，九州历历皆可数。初由平陆瞻青冥，丹梯翠磴愁攀登。亦鸟伸而猿引，斯飙举而云升。下视大壑不知其几万仞，惟见长蛇尺蠖挂绝壁之苍藤。攀危历险趣未毕，积雪阴风转萧瑟。初疑云自石中生，宁知日向云间出。普贤岩前云日晴，圆光倒照何荧荧。晔然五色相照耀，有若虹蜺跨海掩赤城。是非山泽气，无乃阴阳精。须臾云散日西走，光亦随云隐岩口。对此喜极心神舒，圣灯又出南山隅。初看一炬何趑趄，少焉万簇皆东趋。神奇鬼怪事殊绝，银灯火树焉足娱。归来作歌但坐啸，还问山灵有意无。
白头公
作者：姜学夔
朝代：明
体裁：七言绝句

岁月堪嗟逐水流，人生底处可归休。山禽野性无拘束，何事年来也白头。
詶左虞过访二首
作者：姜宝石
朝代：明

命驾故人远，论心国士偏。水亭寒欲雨，村树澹生烟。解榻因徐稚，留刀为吕虔。青山连建业，王气酒杯前。怜君犹据马，愧我久焚鱼。春草绿无尽，暮云闲自舒。汉庭新礼乐，却氏旧诗书。努力毋相负，燕然好策车。
詶左虞过访二首·其一
作者：姜宝石
朝代：明

命驾故人远，论心国士偏。水亭寒欲雨，村树澹生烟。解榻因徐稚，留刀为吕虔。青山连建业，王气酒杯前。
詶左虞过访二首·其二
作者：姜宝石
朝代：明

怜君犹据马，愧我久焚鱼。春草绿无尽，暮云闲自舒。汉庭新礼乐，却氏旧诗书。努力毋相负，燕然好策车。
过张华故宅
作者：姜应甲
朝代：明
体裁：七言律诗

荒然一宅晋春秋，漫漶难凭指故丘。匣剑已闻穿屋去，井栏犹见榜村留。姓多孙子惟耕凿，居散图书忆较雠。四百馀篇传十卷，当年博物未全收。
秋怀
作者：姜应麟
朝代：明
体裁：七言律诗

廿年投老此山丘，倚杖閒看水独流。万树秋声连断峡，一天凉雨过层楼。因题枫叶开诗卷，为访芦花上钓舟。日静衡门无剥啄，忘机惟得伴沙鸥。
送夏鹤田给谏使琉球
作者：姜志礼
朝代：明
体裁：七言律诗

圣朝雨露海东头，玉节翩翩览胜游。万里星槎银汉杳，三山风驭碧天秋。扶桑晓日迎青锁，琼岛春云驻绛驺。闻道南金烦大舶，輶轩何以荅宸旒。
题盘江铁桥
作者：姜思睿
朝代：明
体裁：古风

余家东南负大泽，蛟门吼浪连夏貊。扶桑跳浴照流黄，鳌柱西撑漏天隙。飞鸢跕跕堕水中，牂牱夜郎势滟㴒。三峡崩奔骇下流，五溪回溯惊上逆。我来度越万峰头，下瞰盘江闻疾霹。夹岸危蹊手可招，急溜凝舟嗟翻蹠。巨灵已擘不复补，秦鞭空走女娲石。鸿濛混混到于今，谁遣长虹驾飞脊。尔时毒雾拥狂澜，堆骨如丘川尽赤。井鬼星占太白躔，长庚八月光奕奕。化作朱公袖中椎，奋击蛮烟扫怒□。誓挽盘流洗甲兵，销金累累如贯索。无须行马告荒津，投璧盟河陋往昔。缒岩凿磴引空梁，簇簇龙蛇三百尺。曲者成钩直者矢，神镕鬼冶矜创获。六诏云开五色天，百蛮从此重九译。磨崖勒句不堪传，因公不朽留胜迹。
龙井
作者：姜文羔
朝代：明
体裁：七言律诗

天开龙井万峰幽，龙向天门井自流。遂有风云蒸大宙，岂无鳞甲动灵湫。烹荼沓霭烟俱湿，洒笔清沦墨尽浮。借问玉龙何可驾，吾将从此作天游。
怀黄夫人
作者：姜月上
朝代：明
体裁：七言绝句

雁字云飞伫远思，思君惟日诵君诗。梅花我自江南寄，望到香笼新荔枝。
赠黄给谏夫人
作者：姜月上
朝代：明
体裁：七言绝句

枫落吴江一叶轻，自怜踪迹任浮萍。殷勤记取池边柳，曾入东风眼倍青。
寄文学山居
作者：姜氏
朝代：明
体裁：五言律诗

何必入山深，居然似汉阴。雨残云在竹，野旷日平林。负郭多幽事，为农长道心。芸窗开卷罢，多是听鸣琴。
题画
作者：姜洪
朝代：明
体裁：七言绝句

碧山高树雨初晴，风动悬萝杂鸟声。帘幕昼垂茅屋静，幽人何处斸黄精。
赠妓
作者：姜浑
朝代：明
体裁：古风

云鬟梳罢倚高楼，铁笛横吹玉指柔。万里关山一轮月，数行清泪落伊州。
和韵赠铁厓先生
作者：姜渐
朝代：明
体裁：七言律诗

蜡色涛笺写寄诗，玉壶冰鉴识容仪。法言愿卒诸生业，家学深惭帝者师。江月夜凉闻铁笛，海云秋静卷朱旗。文章绝似相如笔，好为题诗谕远夷。
题周孝子谱牒
作者：姜源
朝代：明
体裁：七言绝句

披图稽古有馀年，宗派流芳世世传。自是子孙贤且盛，至今瓜瓞永绵绵。
早春吴淞江小泛
作者：姜玄
朝代：明

江边头白老为渔，手弄莲舟任所如。不尽香风吹碧杜，雨山横黛夕阳初。
暮秋集白阳山人五湖田舍
作者：姜玄
朝代：明
体裁：五言律诗

倚槛开湖色，钩帘见浦沙。晚田惟种秫，春浦亦宜瓜。落帽松风近，浮觞竹日斜。坐来忘出处，幽意爱陶家。
杂诗
作者：姜玄
朝代：明

讽讨穷修晷，颇悦古人情。周楚先河滥，汉晋浩波横。吐吞烟霞混，组绣阳春生。妙化犹九转，巧拙非一程。隋侯自朗莹，和氏自温明。既使瓴甋竞，又俾鱼目争。所以绝琴者，千载不复鸣。
牧童
作者：姜玄
朝代：明
体裁：七言绝句

烟中草深黄犊肥，百舌绕身原上飞。斜阳几处吹芦笛，头戴衣裳渡水归。
郊居感兴
作者：姜玄
朝代：明

绮岁遗明代，于陵老灌园。渚林同桂隐，湖水即桃源。贤圣多抔土，神仙少羡门。达生无二术，惟有对芳尊。
郊居感兴
作者：姜玄
朝代：明

绮岁遗明代，於陵老灌园。
渚林同桂隐，湖水即桃源。
贤圣多抔土，神仙少羡门。
达生无二术，惟有对芳尊。
廉泉
作者：姜琏
朝代：明
体裁：七言律诗

涓涓泉脉石中生，流出招提分外清。涵镜有光能照物，鸣琴无谱自成声。一泓彻底元无滓，万古称廉岂盗名。若使夷齐身未死，也须来此濯尘缨。
泊濠曲
作者：姜舜玉
朝代：明

芙蓉带结红鹓蒂，杨柳丝牵紫燕飞。独掉兰舟何处宿，年年飘泊待郎归。
花源逢顾何二使君作
作者：姜舜玉
朝代：明

仙源深几曲，夹岸桃花开。忽漫逢刘阮，殷勤劝酒杯。
次董东湖韵
作者：姜芳
朝代：明
体裁：七言绝句

遥隔清江看九峰，白云来往断行踪。跏趺坐到无言处，云本无心我更慵。
普济道院
作者：姜谅
朝代：明
体裁：七言律诗

玉甃清寒古殿重，苔花满洞白云封。函关紫气千年后，北极灵威万法宗。露井断碑题岁月，天瓢滴水伏蛟龙。功成若许留侯隐，拟觅丹砂访赤松。
碧霞宫纪胜
作者：姜镜
朝代：明
体裁：七言律诗

谁开梵宇碧云岑，云去云来山半阴。石溜暗穿琼玉砌，天花时散蕊珠林。随缘好释区中念，选胜真同物外寻。最是燕台看咫尺，霞光遥映帝城金。
登上天竺阁
作者：姜龙
朝代：明

欹阁倚危巅，疏钟破暝烟。涧回遥带合，峰抱翠涛连。无复容尘地，刚余看月天。想应风雨夜，枯坐更通玄。
登天湖山
作者：姜龙
朝代：明

天湖台殿迥，鸟路出人寰。佛远无新供，僧闲自古颜。寒泉生石井，垂茑翳松关。不缘残照敛，唱咏未言还。
介公枉赠有答
作者：娄坚
朝代：明

山中逢挂锡，江介喜浮杯。面复十年皱，心应一寸灰。忘言通《老》、《易》，结契托宗雷。别去黄梅雨，期余熟后来。
仲和水亭遣兴
作者：娄坚
朝代：明
体裁：五言律诗

水亭春欲暮，衰懒向来同。照眼梨花雪，吹衣杨柳风。独残红飐飐，尚浅碧丛丛。槛外方塘涨，游鱼自镜中。
仲和水亭遣兴
作者：娄坚
朝代：明

水亭春欲暮，衰懒向来同。照眼梨花雪，吹衣杨柳风。独残红鹔鹔，尚浮碧丛丛。槛外方塘涨，游鱼自镜中。
伏枕有怀口占四首
作者：娄坚
朝代：明

亦知难怪鬓毛斑，爱染由来意不悭。简点一身犹未会，更惭开口论人间。闲将旧史看兴衰，辙覆舟翻或可回。不愿凤麟为世瑞，且须鹰犬亦无才。近遇西来盲讲师，世间文字未曾知。澜翻十偈纵横说，愧杀窗前弄笔儿。眼底何人不售欺，自衿才力竟谁私。才争一著终难强，独有人间国手棋。
伏枕有怀口占四首·其一
作者：娄坚
朝代：明

亦知难怪鬓毛斑，爱染由来意不悭。简点一身犹未会，更惭开口论人间。
伏枕有怀口占四首·其三
作者：娄坚
朝代：明

近遇西来盲讲师，世间文字未曾知。澜翻十偈纵横说，愧杀窗前弄笔儿。
伏枕有怀口占四首·其二
作者：娄坚
朝代：明

闲将旧史看兴衰，辙覆舟翻或可回。不愿凤麟为世瑞，且须鹰犬亦无才。
伏枕有怀口占四首·其四
作者：娄坚
朝代：明

眼底何人不售欺，自衿才力竟谁私。才争一著终难强，独有人间国手棋。
伴老
作者：娄坚
朝代：明

岂谓平生意，才消一领衫。道心长自照，世味总无馋。省己中何竞，逢人口欲缄。唯应方丈室，伴老独经函。
再呈殷丈
作者：娄坚
朝代：明

祓禊风流自昔年，胜游行及暮春天。梅村屡策高人杖，桃岸频牵渔父船。念我暂辞中圣会，丐君留作解斋筵。诗才酒事俱非敌，倚得疏狂每见怜。
娄塘里桃蹊即事三首
作者：娄坚
朝代：明

迎潮小艇漉鱼虾，临水居人引钓车。不怕桃源迷处所，潮回应带树头花。雨洗燕脂风卷霞，醒来零落醉时花。残尊好为轻阴尽，一片澄波隔绛纱。无数乱红看不足，碧潭还对一枝斜。春光欲去谁留得，水面浮来几落花。
娄塘里桃蹊即事三首·其一
作者：娄坚
朝代：明

迎潮小艇漉鱼虾，临水居人引钓车。不怕桃源迷处所，潮回应带树头花。
娄塘里桃蹊即事三首·其三
作者：娄坚
朝代：明

无数乱红看不足，碧潭还对一枝斜。春光欲去谁留得，水面浮来几落花。
娄塘里桃蹊即事三首·其二
作者：娄坚
朝代：明

雨洗燕脂风卷霞，醒来零落醉时花。残尊好为轻阴尽，一片澄波隔绛纱。
娄塘里桃蹊即事三首·其二
作者：娄坚
朝代：明
体裁：七言绝句

雨洗燕脂风捲霞，醒来零落醉时花。残樽好为轻阴尽，一片澄波隔绛纱。
孟阳以诗招雪后泛舟同殷丈唐兄次韵
作者：娄坚
朝代：明

饶君酒会竞新年，难得江头白满天。未是野梅催出郭，好留岸雪待回船。窗迎斜日明棋局，棹转东风拂伎筵。坐待红裙惟纵酒，勿云文字有人怜。
孟阳长蘅游西山又到虞山遥有此寄
作者：娄坚
朝代：明

春游处处屐堪携，看遍青山暮霭低。高兴又闻寻覆釜，伤心应不到藤溪。梅花绽尽香犹远，柳叶开迟色未齐。我怯轻寒身懒动，时传客至问幽栖。
寄孟阳二首
作者：娄坚
朝代：明

炎蒸客路子如何，秋入庭兰阻啸歌。京口列营看射戟，石头荒刹共扪萝。画图层岭青岚出，诗句长江白浪多。纵道山川殊快意，不将离索饱经过。君家庖馔出须臾，能使吾曹兴不孤。若待兼珍才下箸，何如斗酒便呼卢。清歌徐点当筵拍，半醉还开挂壁弧。如此风流人在远，料侬应得好怀无。
寄孟阳二首·其一
作者：娄坚
朝代：明

炎蒸客路子如何，秋入庭兰阻啸歌。京口列营看射戟，石头荒刹共扪萝。画图层岭青岚出，诗句长江白浪多。纵道山川殊快意，不将离索饱经过。
寄孟阳二首·其二
作者：娄坚
朝代：明

君家庖馔出须臾，能使吾曹兴不孤。若待兼珍才下箸，何如斗酒便呼卢。清歌徐点当筵拍，半醉还开挂壁弧。如此风流人在远，料侬应得好怀无。
寄沈公路
作者：娄坚
朝代：明

我贫君病未须颦，但可逍遥莫损神。唤作马牛能便应，梦为鱼鸟定谁真。白公不要全强健，荣叟偏矜老贱贫。若个匏肥罗鼎食，忙中多暇少缁磷。
寿钱太史母顾太孺人六十
作者：娄坚
朝代：明

旭日深闺侍宴温，如云上客颂玙璠。十年不负丸熊意，三岁长怀化鹤魂。广被早容寒士接，䦱门时共族人言。他年相业归田稷，古道由来寿母敦。
岁暮寄孟阳武昌
作者：娄坚
朝代：明

瓜步金陵一日程，遥闻半月阻西征。清吟浪鹔天涯枕，醉墨云横江上城。望里蒹葭秋旋老，到时梅柳岁将更。新知自可宽羁旅，书札无忘慰友生。
岁暮杂题示儿复闻十首（万历末年作）
作者：娄坚
朝代：明

官府何由一，当缘昼接频。贞邪呈水镜，高下入陶甄。有炀终难蔽，无媒已自亲。圣明方久道，岂少腹心臣。最是台衡地，寻常莫浪跻。安危堪借箸，献替始通闺。欲遇能无巷，不言还有蹊。一辞轻倒屣，谁复问云泥。中台遣重臣，仗钺抚齐民。东压沧波涨，西通楚塞轮。风清驱黯尽，泽普活枯匀。不是寻常寄，威棱即抚循。从来骢马使，案牍不胜烦。今日闻清暇，移时对簋飧。所由堪倚办，一览可平反。却笑埋轮者，如何有戴盆。昔犹援属国，今岂乏余皇。势欲成恇怯，人谁与激昂。邑无经月备，岁夺累年穰。独可号风伯，东驱海若藏。徒传文屡变，未省学通经。呈卷犹颜赤，持衡自眼青。雕龙矜健笔，振鹭误充庭。世道终何赖，难分楹与莛。不觉催吾老，其如望尔成。所嗟文愈敝，难据理为衡。从此士流浊，转于世道轻。等闲谁可仗，祗是恋朝荣。俗学非吾愿，将为田父乎？耕深长尽瘁，敛急更朘肤。天远诚难问，人穷岂易苏。不知濒海邑，得保室庐无？
岁暮杂题示儿复闻十首（万历末年作）·其一
作者：娄坚
朝代：明

官府何由一，当缘昼接频。贞邪呈水镜，高下入陶甄。有炀终难蔽，无媒已自亲。圣明方久道，岂少腹心臣。
岁暮杂题示儿复闻十首（万历末年作）·其七
作者：娄坚
朝代：明

昔犹援属国，今岂乏余皇。势欲成恇怯，人谁与激昂。邑无经月备，岁夺累年穰。独可号风伯，东驱海若藏。
岁暮杂题示儿复闻十首（万历末年作）·其三
作者：娄坚
朝代：明

中台遣重臣，仗钺抚齐民。东压沧波涨，西通楚塞轮。风清驱黯尽，泽普活枯匀。不是寻常寄，威棱即抚循。
岁暮杂题示儿复闻十首（万历末年作）·其九
作者：娄坚
朝代：明

不觉催吾老，其如望尔成。所嗟文愈敝，难据理为衡。从此士流浊，转于世道轻。等闲谁可仗，祗是恋朝荣。
岁暮杂题示儿复闻十首（万历末年作）·其二
作者：娄坚
朝代：明

最是台衡地，寻常莫浪跻。安危堪借箸，献替始通闺。欲遇能无巷，不言还有蹊。一辞轻倒屣，谁复问云泥。
岁暮杂题示儿复闻十首（万历末年作）·其五
作者：娄坚
朝代：明

肃皇曾赫怒，授戟爪牙臣。筹策无衡敌，艰危不顾身。饮流收众捷，行间散多狺。借问今戎吏，谁堪与等伦。
岁暮杂题示儿复闻十首（万历末年作）·其五
作者：娄坚
朝代：明

肃皇曾赫怒，授戟爪牙臣。筹策无衡敌，艰危不顾身。饮流收众捷，行间散多狺。借问今戎吏，谁堪与等伦。决策先皇日，于兹五十秋。和戎诚有利，谋国渐成偷。西挫榆林塞，东摧辽水朝。不知今制阃，谁是范韩俦。
岁暮杂题示儿复闻十首（万历末年作）·其八
作者：娄坚
朝代：明

徒传文屡变，未省学通经。呈卷犹颜赤，持衡自眼青。雕龙矜健笔，振鹭误充庭。世道终何赖，难分楹与莛。
岁暮杂题示儿复闻十首（万历末年作）·其六
作者：娄坚
朝代：明

决策先皇日，于兹五十秋。和戎诚有利，谋国渐成偷。西挫榆林塞，东摧辽水朝。不知今制阃，谁是范韩俦。
岁暮杂题示儿复闻十首（万历末年作）·其十
作者：娄坚
朝代：明

俗学非吾愿，将为田父乎？耕深长尽瘁，敛急更朘肤。天远诚难问，人穷岂易苏。不知濒海邑，得保室庐无？
岁暮杂题示儿复闻十首（万历末年作）·其四
作者：娄坚
朝代：明

从来骢马使，案牍不胜烦。今日闻清暇，移时对簋飧。所由堪倚办，一览可平反。却笑埋轮者，如何有戴盆。
思归
作者：娄坚
朝代：明

家居不事事，暂客已思归。稚子能无恋，芳兰每易腓。累心应未尽，于道或无违。乐此终吾世，人生亦自稀。
登虎丘寺阁
作者：娄坚
朝代：明
体裁：古风

兹山宝荟蔚，能使流目迷。高阁出树巅，连峰亘其西。平生山中客，今来始攀跻。浮图势更高，登之惮层梯。聊此窗间眺，已觉飞鸟低。平畴带曲水，遥见来时蹊。高下各有适，物理将无齐。
祁之柳二章分寄君实伯隅
作者：娄坚
朝代：明
体裁：四言诗

祁之柳，其叶油油。自我送子，于祁之洲。伫立望之，莫知我愁。岂不能言，以写绸缪。我言斯永，我心则忧。乃如之人，洵美且修。我之所臧，人以为尤。（一章）祁之柳，其叶烂烂。自我送子，于祁之畔。伫立望之，莫知我怨。岂不能言，以写嘅叹。我言之长，我心则乱。乃如之人，洵美且灿。人之所荣，子以为患。（二章）
秋日赴友人席修微有作同赋
作者：娄坚
朝代：明

移舟漾涟漪，得凉乍如沐。所爱前溪风，清音度修竹。一见意已消，少焉神更穆。譬如珠在渊，自是鸾之族。我友具壶飧，相邀曳绡縠。挥杯逗轻釭，洒翰低华烛。欲别徐裴菼，深心寄眉目。岁月倏已赊，诗篇寄幽馥。吾犹愧良媒，子其慎穆卜。毋以躯千金，等之棋一局。
秦淮赠孙士徵
作者：娄坚
朝代：明

别君群从后，每忆半酣时。曲折拈新令，轻狂赠小词。垂杨红蓼间，浅黛玉颜宜。复已三年别，能无感鬓丝。
答葛实甫
作者：娄坚
朝代：明

雨雪度春分，垆香寂自焚。冲泥来好客，促膝把新文。霜橘留余绿，晴湖蹴钿纹。清音个中得，但许解人闻。
课子二首
作者：娄坚
朝代：明

镜里颜添老，尘中虑渐轻。青袍宁再误，绿酒尚关情。抱瓮慵朝汲，荷蓑难自耕。诗书仍课子，吾计且儒生。世已无如假，余犹颇识真。最怜惟稚子，难使学时人。诵即先经传，文须蹈雅驯。纵令竽瑟误，为玉不为珉。
课子二首·其一
作者：娄坚
朝代：明

镜里颜添老，尘中虑渐轻。青袍宁再误，绿酒尚关情。抱瓮慵朝汲，荷蓑难自耕。诗书仍课子，吾计且儒生。
课子二首·其二
作者：娄坚
朝代：明

世已无如假，余犹颇识真。最怜惟稚子，难使学时人。诵即先经传，文须蹈雅驯。纵令竽瑟误，为玉不为珉。
赠张二丈（应武）
作者：娄坚
朝代：明

鄙夫仕四方，所谋止其身。达人偃一室，所急在斯人。先生少耽学，晚岁力弥勤。论世必观变，推陈自知新。苟为不识时，害与蟊贼均。二帝三皇来，坟典垂圣真。李斯虽祸秦，后王多所因。赵宋既代周，弭乱咨元臣。自云悉考镜，可以豫经纶。惜哉世莫知，独与吾党亲。迩来文章敝，剽窃无根源。及乎施之用，羹涂而饭尘。绝学傥可绍，岂不在逸民。六十未云老，我愿从讨论。庶几俟来哲，无令大道湮。
过孟阳有怀叔达
作者：娄坚
朝代：明

莫思腾踏叹蹉跎，达者相逢且啸歌。高论总于流俗迕，深情自向友朋多。酒才中圣无劳劝，笔到颠狂有少讹。忽忆灌畦随老圃，此生机事合消磨。
还自庐州呈孟祥用卿三首
作者：娄坚
朝代：明

巢湖亦云险，旷焉豁心胸。于时雪初霁，山高玉众巃。嵷山亦逦迤，拱揖互为容。风帆顷刻过，我目不得穷。但见连樯来，横亘若垣墉。缅怀草昧初，舟师汇元戎。至今赵与俞，庙食崇元功。奈何濡须坞，纷纷斗枭雄。非无爪牙士，所攀非真龙。信知圣人作，万象开晦蒙。湖水缩犹悍，江势高更危。舟师晨济江，蹴浪殊险巇。如溯八节滩，咫尺不得离。日出杳霭中，风定乃少夷。朝过博望山，暮宿瓜步湄。计程到江南，看云慰我思。归心长淹泊，卧听江流澌。吾生如老妪，少即闭深闺。亦思来长风，年往气渐衰。量己颇已审，通人勿见嗤。一踏江南地，欢如释重负。篮舆入寒山，云物明可睹。苍鳞飘修髯，葱翠引余步。试问雨雪无，此中未寒冱。摄衣上层巅，风恬得春煦。金焦时出没，对时若牙互。空江卷波涛，遥闻势弥怒。其阳列众山，雄秀竞奔注。瞿生抱微疴，荦确行不顾。语我平生游，必跻最高处。不然隔培肸，茫然堕云雾。此语绝可思，颇惬游观趣。及当未衰年，从子穷山路。
还自庐州呈孟祥用卿三首·其一
作者：娄坚
朝代：明

巢湖亦云险，旷焉豁心胸。于时雪初霁，山高玉众巃。嵷山亦逦迤，拱揖互为容。风帆顷刻过，我目不得穷。但见连樯来，横亘若垣墉。缅怀草昧初，舟师汇元戎。至今赵与俞，庙食崇元功。奈何濡须坞，纷纷斗枭雄。非无爪牙士，所攀非真龙。信知圣人作，万象开晦蒙。
还自庐州呈孟祥用卿三首·其三
作者：娄坚
朝代：明

一踏江南地，欢如释重负。篮舆入寒山，云物明可睹。苍鳞飘修髯，葱翠引余步。试问雨雪无，此中未寒冱。摄衣上层巅，风恬得春煦。金焦时出没，对时若牙互。空江卷波涛，遥闻势弥怒。其阳列众山，雄秀竞奔注。瞿生抱微疴，荦确行不顾。语我平生游，必跻最高处。不然隔培肸，茫然堕云雾。此语绝可思，颇惬游观趣。及当未衰年，从子穷山路。
还自庐州呈孟祥用卿三首·其二
作者：娄坚
朝代：明

湖水缩犹悍，江势高更危。舟师晨济江，蹴浪殊险巇。如溯八节滩，咫尺不得离。日出杳霭中，风定乃少夷。朝过博望山，暮宿瓜步湄。计程到江南，看云慰我思。归心长淹泊，卧听江流澌。吾生如老妪，少即闭深闺。亦思来长风，年往气渐衰。量己颇已审，通人勿见嗤。
闻禽阁绝句为顾学宪赋二首
作者：娄坚
朝代：明

小阁深深曲径开，竹光长送午阴来。主暂人遣清商歇，别有幽禽劝酒杯。鸟啼何处最关情，不是啼时分外清。酒醒阁中闻唤起，为惊残月半窗明。
闻禽阁绝句为顾学宪赋二首·其一
作者：娄坚
朝代：明

小阁深深曲径开，竹光长送午阴来。主暂人遣清商歇，别有幽禽劝酒杯。
闻禽阁绝句为顾学宪赋二首·其二
作者：娄坚
朝代：明

鸟啼何处最关情，不是啼时分外清。酒醒阁中闻唤起，为惊残月半窗明。
古寺寻花
作者：婷（朝鲜女子）
朝代：明
体裁：七言绝句

春深古寺燕飞飞，深院重门客到稀。我正寻花花尽落，寻花还为惜花归。
题蓟州汤泉
作者：媚兰
朝代：明

寒气逼人眠不得，钟声催月下斜廊。
金陵行
作者：子楩
朝代：明
体裁：古风

从古佳丽金陵州，到今城郭枕江流。埋金往事堕茫昧，含风老树长萧飕。寒潮喧声响西浦，碧海渺渺天东头。二水三山涵远景，龙蟠虎踞横高秋。黄旗紫盖化榛莽，庭花玉树传商讴。六帝云浮几苍狗，三国角斗真蜗牛。青山似洛只复叹，神器归隋良可羞。凤凰何来栖李树，鸥鹭戏浴弥沧洲。天堑已知徒恃险，地肺只合从仙游。君不见昔人《黍离》歌宗周，旁徨不去心悠悠。天荒地老著许愁，日往月来无时休。霜飞台高柏修修，人谓我歌将何求？
啸台
作者：孔从先
朝代：明

四大无尘境，白云自往还。盈盈襟袖里，不令到人间。
阙题
作者：孔从先
朝代：明

飞来古刹传齐梁，浩劫新开胜地藏。雨散诸花盈法座，月移孤镜到禅堂。玉环留院千年幻，金锁空潭一水长。独有悬崖松树色，商声萧瑟自苍苍。
太祖面谕题蒋山诗
作者：孔克伸
朝代：明
体裁：七言律诗

压尽群山素有名，巍巍雄峙独峥嵘。数峰碧玉朝天阙，一带螺屏映帝京。云窦雨晴龙虎现，月岩风暖凤凰鸣。应知圣主无疆福，日听昆崙万岁声。
雨后望峄山
作者：孔克晏
朝代：明
体裁：五言律诗

山色平明看，雨馀秋正浓。满前青突兀，几朵翠芙蓉。鸟落悬崖树，云开对面峰。当年颂功石，苔藓辨秦封。
送族人陪驾幸太学南还诗
作者：孔公恂
朝代：明
体裁：七言律诗

素王宫殿晓云开，雨霁都城万乘来。龙衮遥从天上下，鸾舆还向日边来。明朝礼乐兼三代，盛世人文遍九垓。东鲁儒生劳睿眷，临雍宣召许重陪。
陪驾幸太学释奠赐宴
作者：孔公恂
朝代：明
体裁：七言律诗

圣主崇儒幸辟雍，銮舆晓出大明宫。千官侍从桥门下，三氏趋陪殿陛中。宴赐黄封人尽醉，衣颁文绮宠偏隆。吾家世世承殊渥，祖泽君恩讵有穷。
拜祖庙
作者：孔公易
朝代：明
体裁：七言律诗

孔氏宗支一脉传，派分两地岂徒然。君臣大义扶持重，祖祢先茔护守坚。鲁北已承宗子爵，江南难舍旧家毡。百年有幸躬瞻扫，忠孝于今喜得全。
祖庭述事
作者：孔公璜
朝代：明
体裁：七言律诗

一王端拱自唐封，天为斯文佑圣宗。六十世长人衍圣，二千年古树蟠龙。祠增笾豆新人物，像设衣冠旧礼容。遗迹尚留坛杏在，春深红雨落花浓。
陪李相公拜祖庙
作者：孔公璜
朝代：明
体裁：七言律诗

古木参天黛色新，祖庭深处迥无尘。千年道德犹宗圣，百世弦歌尚有人。花战东风承化雨，树留西日醉阳春。遥遥旌节躬瞻拜，幸接清朝老缙绅。
啸台
作者：孔天引
朝代：明
体裁：古风

凤鸟翔千仞，白驹在空谷。皎皎湛霞心，远远散云躅。长啸如有遗，流氛绝无入。猗彼阮康徒，观公尚超忽。
国清寺
作者：孔天胤
朝代：明

寥寥人境外，别有一林中。萝幌晴峰色，花钟夜壑空。凉泉漱初月，幽木写遥风。虽未成永托，淹留足微躬。
夏夜永嘉馆
作者：孔天胤
朝代：明

下马送春色，端居延夏阴。流光坐自叹，日暮不成吟。客路连沧海，归心满旧林。沉忧何所似，波涌大江深。
夜坐
作者：孔天胤
朝代：明

寥寥郡斋夕，悄悄客心幽。露气因风发，花阴带月流。城高闻鼓角，地爽识边州。去国怀多旷，兼兹永夜愁。
寒食放吏斋居悄然
作者：孔天胤
朝代：明

龙忌殊乡国，鸡栖感岁时。云天沈旅况，风日倍离思。杏雨春城暗，兰烟晚径迟。搴芳欲有赠，淹蹇意空持。
春尽将巡永嘉早发钱唐回寄宪府诸公
作者：孔天胤
朝代：明

方此轸离居，复当春候改。落英空晓霏，垂条谢暄霭。牵迹阻澄江，流筏纵沧海。回缅武林云，知予片心在。
石梁
作者：孔天胤
朝代：明

神岭划如辟，亘空绵一梁。虹衢玉京路，烟道羽人乡。迸水藏金涧，悬萝暗紫房。尚迟瓢锡度，临眺伫斜阳。
秋怀
作者：孔天胤
朝代：明

木落雁南渡，天高秋色深。凉飙鹔夕露，疏雨散朝阴。水冷鱼龙息，山空猿鹤吟。将因理归驾，贞此岁寒心。
送秋渠出巡
作者：孔天胤
朝代：明

方此惊春驶，如何动使车。惠风流草际，新雨到田家。绿荫垂堤叶，红牵鹔水花。可因吏事迥，不为惜年华。
雁山峰洞峦壑之胜水石之奇云物之美多在灵岩予往临眺述景散怀
作者：孔天胤
朝代：明
体裁：古风

纡辔试委涂，回策亦寻壑。过涧厉潺湲，攀厓淩峭㟧。步滑苔已沉，手援葛犹弱。磴竟造幽禅，山平临化阁。列峰非一奇，芳林纷沃若。空水望如烟，绝岩惊欲落。深洞海冥冥，层城天漠漠。云物倏然改，霞气时间作。景与玄阆并，迹乃灵仙托。将乘琴高鲤，或驭王乔鹤。
西湖
作者：孔少娥
朝代：明

西湖西子两相俦，湖面偏宜点翠洲。一段芳华描不就，月湾宛转似眉头。
梦觉庵
作者：孔尚蒙
朝代：明
体裁：七言绝句

梦到名山第几峰，觉来依旧隔千重。好将觉处还寻梦，认取三生石上踪。
龙门樵唱
作者：孔廷训
朝代：明
体裁：五言律诗

蹑足上龙门，云深碧树蕃。烂柯人不见，伐木句犹存。一曲歌声远，三秋暝色昏。谁云樵者苦，自有乐堪言。
游鲁泮宫
作者：孔弘泰
朝代：明
体裁：五言律诗

雨馀无事日，情思正悠然。曲径连芳草，高台锁暮烟。幽芹香馥馥，皓月影悬悬。鲁泮闲游处，何须画辋川。
题击蛇笏诗
作者：孔承庆
朝代：明
体裁：五言律诗

传家何所有，槐笏至今存。不假朱云剑，能歼白帝魂。奸邪皆远避，魑魅自惊奔。要识刚风在，须看渍血痕。
邑隐士送族人陪驾幸太学诗
作者：孔承懿
朝代：明
体裁：七言律诗

圣主龙飞十二春，辟雍重幸武彝伦。九天星使传东鲁，三世云孙觐紫宸。汉代仪刑光复旧，皇明日月喜更新。竹东原是文章客，命服还充上国宾。
峡山寺
作者：孔煦
朝代：明

缥缈禺山十九峰，梵宫迥出白云封。苍松鹤唳三秋雨，古洞猿啼半夜钟。形势若移延祚转，溪花疑在武陵逢。登临直欲凌高顶，遥望天边第几重。
与友人登峄山
作者：孔贞栋
朝代：明
体裁：七言律诗

蹑磴扪萝路转幽，振衣直上五华头。悬崖危石天齐落，挂壁飞泉树倒流。日控禹门窥渤海，云迷秦碣自春秋。他年小结孤桐下，与尔乘风物外游。
咏鲁壁
作者：孔贞栋
朝代：明
体裁：七言绝句

蝌蚪出从古壁中，至今大地书文同。秦人遗下六经火，三月咸阳焰尚红。
书台朗诵
作者：孔镛
朝代：明
体裁：五言绝句

渔郎闻读书，声落烟波里。日出不见人，芳名遗千古。
勾漏丹砂
作者：孔镛
朝代：明
体裁：五言绝句

葛洪已仙去，谁更识丹砂。洞门春寂寂，开遍碧桃花。
南山秋色
作者：孔镛
朝代：明
体裁：五言绝句

悠悠见南山，远含秋色淡。谁拨白云开，芙蓉青万丈。
游观山
作者：孔镛
朝代：明
体裁：七言绝句

偶来石下觅灵踪，路入琼花夹翠松。琳馆也随兵燹废，独留仙井最高峰。
濯缨晚眺
作者：孔镛
朝代：明
体裁：五言绝句

晚上濯缨亭，泉石供吟眺。不闻孺子歌，日落渔收钓。
采桑化石
作者：孔镛
朝代：明
体裁：五言绝句

桑女徒自伤，化作青青石。云鬟懒不梳，长向江边立。
梅坳题石
作者：孔闻圣
朝代：明

冷艳荷香蘸碧漪，每怜解语忆芳姿。风飘柳陌当年态，月傍花楼旧日眉。巫峡雨云迷楚女，瑶台歌舞失吴姬。荒山红紫留文采，千古多情见勒碑。
三隐逸诗 其一 严子陵
作者：孙一元
朝代：明

子陵太公流，垂钓迹相似。一朝载后车，尚父任国事。陵也帝王师，谏议非所志。桐江一丝轻，烟水从此逝。文叔惟故人，侯霸乃奴隶。高踪邈难攀，清风满天地。刑人弄神器，汉道日将覆。群贤抗大义，机露身先戮。矫矫南州士，云卧匡山曲。高鸿眷青冥，潜虬媚幽独。朅来世可遗，力耕食自足。四海吊黄公，千里刍一束。下榻走陈侯，身尊道不辱。缅邈有斯人，千古仰高躅。渊明豪杰人，出处亦有道。昔读荆轲诗，彷佛见怀抱。晋室渐陵夷，一官非所好。刘裕乃何人，天意亦草草。归来卧浔阳，甲子纪年号。酒乃寓真情，菊也见孤操。
三隐逸诗 其一 其一 严子陵
作者：孙一元
朝代：明
体裁：古风

子陵太公流，垂钓迹相似。一朝载后车，尚父任国事。陵也帝王师，谏议非所志。桐江一丝轻，烟水从此逝。文叔惟故人，侯霸乃奴隶。高踪邈难攀，清风满天地。
三隐逸诗 其三 陶渊明
作者：孙一元
朝代：明
体裁：古风

渊明豪杰人，出处亦有道。昔读荆轲诗，彷佛见怀抱。晋室渐陵夷，一官非所好。刘裕乃何人，天意亦草草。归来卧浔阳，甲子纪年号。酒乃寓真情，菊也见孤操。
三隐逸诗 其二 徐孺子
作者：孙一元
朝代：明
体裁：古风

刑人弄神器，汉道日将覆。群贤抗大义，机露身先戮。矫矫南州士，云卧匡山曲。高鸿眷青冥，潜虬媚幽独。朅来世可遗，力耕食自足。四海吊黄公，千里刍一束。下榻走陈侯，身尊道不辱。缅邈有斯人，千古仰高躅。
与施邦直过南野堂访陆如昆侍御游道场山泛碧浪湖临别书此
作者：孙一元
朝代：明

一笑长髯意已投，角巾相对草堂秋。看山载酒青藜健，笼鹤寻僧尽日游。浮世事多悲去鸟，野人道在只沧洲。他年寄迹来南墅，小结芳邻水竹幽。
与杭东卿宪副论宋人诗
作者：孙一元
朝代：明

勃兴黄九穷，妙处空自知。坐海不用舲，孤啸三山湄。迩来几百载，还受世人嗤。平生陈正字，白首不相疑。入门坐盘礴，知有古画师。
与殷近夫放舟江心对月
作者：孙一元
朝代：明

挂帆半夜受天风，白帻高歌海月中。千古閒情谁领略，一杯今与使君同。
与甘泉老人入董㠗山
作者：孙一元
朝代：明

天风下高木，寒日堕苍苍。对坐青崖底，卸杖白石傍。瓦瓯出泉味，布袍受松光。云霞有古好，芝桂永相将。还携韩终辈，去访蓬山阳。
东郭草堂和王济之阁老韵
作者：孙一元
朝代：明

草堂临野水，苔积路难分。枕簟虚山月，琴尊度海云。㗳然真得道，隐矣不须文。长日少人迹，门开鹳鹤群。
东门行
作者：孙一元
朝代：明

晚出东门道，停车望眼舒。悲风横空来，瑟瑟吹我裾。芳华尽销歇，杞枳生郊墟。我前跑野？，我后号山狙。无家问乐土，八九村疃虚。饥民抱子出，野哭还趑趄。他方尚格斗，盗贼骄有馀。四海困转役，人命化为鱼。有魂招不得，剪纸满沟渠。涕下漫沾巾，幽怀何时摅。
东门行
作者：孙一元
朝代：明
体裁：古风

晚出东门道，停车望眼舒。悲风横空来，瑟瑟吹我裾。芳华尽销歇，杞枳生郊墟。我前跑野�，我后号山狙。无家问乐土，八九村疃虚。饥民抱子出，野哭还趑趄。他方尚格斗，盗贼骄有馀。四海困转役，人命化为鱼。有魂招不得，剪纸满沟渠。涕下漫沾巾，幽怀何时摅。
中秋
作者：孙一元
朝代：明

中秋酒盏聊乘兴，南国兵戈未息机。作客惯看吴地月，忧时重泣楚臣衣。远江天入星河湿，高木吟回风露稀。一望沧洲终自好，百年只漫钓鱼矶。
中秋夜同吴兴凌时东海昌董子言陈用明西湖玩月烂醉歌此
作者：孙一元
朝代：明

十里蒹葭雨尽收，西湖一望月光浮。野袍白帻同幽事，菰米莲房作好秋。波静龟龙听醉语，夜凉河汉带渔舟。高情尽在形骸外，不用逢人说胜游。
中秋夜携诸友澉墅湖泛月望海
作者：孙一元
朝代：明

中秋此地成高会，山雨初收澉野隈。望里星河舟楫近，坐中沧海酒杯开。月明静抱鼋鼍出，树色晴浮岛屿来。烂醉狂歌真自得，回头天地莫生哀。
中酒闭门一月偶出晚步戏成小句
作者：孙一元
朝代：明

燕麦花开春亦移，道人扶杖下山时。独醒免使渔翁笑，捲叶分泉当酒卮。
久雨书闷十四韵
作者：孙一元
朝代：明

穷日闭茅屋，雨深境更清。楯眉上行蚁，墙角卧空罂。时序了长句，生涯终短檠。回风抟野旷，新水涨柴荆。入梦暮云碧，怀人秋藓生。荒鸡啼远戍，山鬼啸空城。衮衮风难定，悠悠事屡更。关河成阻越，盗贼正纵横。看剑哀歌咽，衔杯乐意倾。纪纲须汲黯，谏疏忆匡衡。十载居南服，同时笑北伧。鸑雏饥欲死，汗血老无名。极目烟波阔，回头布褐轻。誓将一竿去，吾欲弄沧瀛。
乌啼
作者：孙一元
朝代：明

乌啼野树岁将暮，满眼菉葹行路艰。老我秪应依白堕，几人犹未识青山。百年知己长镵在，万事无心拄杖閒。独倚高原望明月，隔云黄鹤几时还。
乙亥元日
作者：孙一元
朝代：明

元日狂歌倒竹樽，东风昨夜到柴门。生逢盛世忧何事，家在青山道自尊。残雪疏林开旧色，白沙细浪长新痕。春来漫有沧洲兴，文䳵银鹚满钓䑳。
九日登南屏山漫兴
作者：孙一元
朝代：明

南屏九日登临地，望里风烟秋事幽。青蕊娟娟怜物候，孤帆袅袅隔江洲。秦云陇树归心远，易水燕山落日愁。诗罢长吟还自伫，汀凫沙雁晚相游。
九日登南屏山漫兴
作者：孙一元
朝代：明

客中此日逢佳节，扶醉来登千树林。斜日碧云秋寺净，折荷残苇晚湖深。中原目送双流泪，老马时存万里心。何处草堂还可借，杜陵今有卜居吟。
书张山人壁
作者：孙一元
朝代：明

寻诗冲雪过山家，拄杖铿铿石径斜。自笑道人无长物，酒壶随处有梅花。
云居子
作者：孙一元
朝代：明

龙山有高人，结茅乱云里。爱云不出山，自号云居子。晨夕餐云腴，眼中绿筋起。十年不见人，偶逢青崖底。古心仍古颜，相看不作礼。但问何处来，翠霭湿芒屣。予亦澹忘言，笑拈金鹅蕊。
仰则堂为吴孟昌题
作者：孙一元
朝代：明

竹洲洲上有幽居，为继先人结搆初。野径古梅春事旧，石池孤月夜光虚。当时人去斯名重，绝代堂成仰则馀。须信乾淳经济在，异时家学有遗书。
仲冬一日闻雷有感
作者：孙一元
朝代：明

仲冬一日忽闻雷，无乃皇天号令乖。白日风云时自晦，横江波浪起争豗。千官不见居庸道，八骏空驰黄竹哀。北望何人经国计，野臣孤愤泣蒿莱。
仲夏周约斋大参顾慧岩少参见访南屏山中薄晚雨霁掉舟西湖二首·其一
作者：孙一元
朝代：明
体裁：五言律诗

听雨来松阁，尘清隔市寰。湖虚云尽入，天远意俱閒。淹倒复渔艇，盘桓怜晚山。相看成一笑，醉和棹歌还。
仲夏周约斋大参顾慧岩少参见访南屏山中薄晚雨霁掉舟西湖二首·其二
作者：孙一元
朝代：明
体裁：五言律诗

日暮云光静，舟虚水气凉。闻钟僧立渡，返棹月催觞。天亦怜疏野，诗还任笑狂。山林与钟鼎，乐处兴俱长。
仲秋一日同惠从道宪副申汝钦张希孟二都阃游西湖六桥联句
作者：孙一元
朝代：明
体裁：五言律诗

石桥箕踞坐，高兴落西湖。杯外渔舟近，烟中野寺孤。半山留晚翠，短篴起秋蒲。此日真良晤，长吟对白凫。
休宁汊口十咏 其一 旗山
作者：孙一元
朝代：明

有美神明地，青山旗势开。连村看世胄，继代有贤才。赤羽迎云出，翠华拂日来。人家读书处，高下见松梅。
休宁汊口十咏 其七 龙山
作者：孙一元
朝代：明

蜿蜒山脉好，神物欲飞翔。乱石苍鳞动，千松翠鬣长。地形接闽越，人物自梁唐。山脚遗祠在，题诗仰末光。
休宁汊口十咏 其三 笔峰
作者：孙一元
朝代：明

山势南来远，笔峰独不群。烟岚晴露颖，草木碧成文。人物千年秀，道源百世闻。夕阳重回首，高望入寒云。
休宁汊口十咏 其九 乡约
作者：孙一元
朝代：明

休阳万山里，民物义相敦。耕凿犹前古，诗书自一村。应看风俗厚，尚有典刑存。遗训追先哲，年来德业温。
休宁汊口十咏 其二 鼓石
作者：孙一元
朝代：明

平野山根出，形如一鼓横。何人费修琢，真宰自生成。苔剥青犹好，云深湿不鸣。太平有乐部，还拟献承明。
休宁汊口十咏 其五 旸谷
作者：孙一元
朝代：明

谷口日升处，云开万里辉。遥看峰影出，渐觉露华稀。地煖禽声乐，泉甘草木肥。端明种松处，百万已成围。
休宁汊口十咏 其八 凤林
作者：孙一元
朝代：明

闻道东林竹，当年有凤鸣。湿云吹不散，凉月乱还明。疏见晚山色，遥连茅舍清。岂无逸士驾，载酒寄高情。
休宁汊口十咏 其六 云溪
作者：孙一元
朝代：明

落日溪光净，閒来坐石矶。因看异人迹，犹见紫云飞。岸坼枫根出，沙寒石发稀。怀贤增感慨，回首意都违。
休宁汊口十咏 其十 吟社
作者：孙一元
朝代：明

续代开吟社，佳时剩一游。思奇山改色，兴到鸟深愁。大雅声犹在，黄初派尚留。太平风物好，有句颂皇猷。
休宁汊口十咏 其四 砚岭
作者：孙一元
朝代：明

一带岭横起，浑如砚琢成。咸池清露滴，仙掌黑云生。元气天应结，人文世久明。诛茅山麓下，闭户著陶泓。
休宁汊口十咏·旗山
作者：孙一元
朝代：明

有美神明地，青山旗势开。连村看世胄，继代有贤才。赤羽迎云出，翠华拂日来。人家读书处，高下见松梅。平野山根出，形如一鼓横。何人费修琢，真宰自生成。苔剥青犹好，云深湿不鸣。太平有乐部，还拟献承明。山势南来远，笔峰独不群。烟岚晴露颖，草木碧成文。人物千年秀，道源百世闻。夕阳重回首，高望入寒云。一带岭横起，浑如砚琢成。咸池清露滴，仙掌黑云生。元气天应结，人文世久明。诛茅山麓下，闭户著陶泓。谷口日升处，云开万里辉。遥看峰影出，渐觉露华稀。地煖禽声乐，泉甘草木肥。端明种松处，百万已成围。落日溪光净，閒来坐石矶。因看异人迹，犹见紫云飞。岸坼枫根出，沙寒石发稀。怀贤增感慨，回首意都违。蜿蜒山脉好，神物欲飞翔。乱石苍鳞动，千松翠鬣长。地形接闽越，人物自梁唐。山脚遗祠在，题诗仰末光。闻道东林竹，当年有凤鸣。湿云吹不散，凉月乱还明。疏见晚山色，遥连茅舍清。岂无逸士驾，载酒寄高情。休阳万山里，民物义相敦。耕凿犹前古，诗书自一村。应看风俗厚，尚有典刑存。遗训追先哲，年来德业温。续代开吟社，佳时剩一游。思奇山改色，兴到鸟深愁。大雅声犹在，黄初派尚留。太平风物好，有句颂皇猷。
侣鱼
作者：孙一元
朝代：明

清池耀明镜，绿萍净相依。水面散寒花，树底风生微。主人时夕来，释杖坐苔矶。丛石围小岛，游鱼吹浪飞。眼中银泼剌，鳞光乱斜晖。物我澹无言，相对两忘机。余亦观化者，愿与子同归。
倦倦林中鸟二章
作者：孙一元
朝代：明

倦倦林中鸟，羽毛随所依。风霜太酸苦，肯念身不肥。倦倦林中鸟，一枝聊卑栖。鸑鷟不我昆，鸺鹠莫我嗤。
倦倦林中鸟二章·其一
作者：孙一元
朝代：明

倦倦林中鸟，羽毛随所依。风霜太酸苦，肯念身不肥。
倦倦林中鸟二章·其二
作者：孙一元
朝代：明

倦倦林中鸟，一枝聊卑栖。鸑鷟不我昆，鸺鹠莫我嗤。
偶成二首
作者：孙一元
朝代：明

寒日下高木，照见女几山。豺虎声相闻，何人当九关。䗂蝓斗未已，攻破蚯蚓窍。傍有食气翁，抱膝独长啸。
偶成二首·其一
作者：孙一元
朝代：明

寒日下高木，照见女几山。豺虎声相闻，何人当九关。
偶成二首·其二
作者：孙一元
朝代：明

䗂蝓斗未已，攻破蚯蚓窍。傍有食气翁，抱膝独长啸。
偶然成诗
作者：孙一元
朝代：明

诗书伴我真多事，云卧天行意自閒。半世论交遍天下，眼中惟觉有青山。
僧明秀东林别业
作者：孙一元
朝代：明

结屋东林下，市鏖回不闻。疏花寒照雨，老树暝巢云。摩诘元非病，懒残不忌荤。茅檐兀坐处，万物自芸芸。
入天台山留别王河秀才
作者：孙一元
朝代：明

挝鼓发行棹相闻，我在人间是离群。天台四万八千丈，遥弄云泉须忆君。
兰
作者：孙一元
朝代：明

落日天风动，空山兰叶芳。潇潇湘水阔，冉冉楚云长。独抱幽人操，空怀王者香。隔江费褰采，岁暮永相望。
净业二首
作者：孙一元
朝代：明

薰炉参鼻观，蒲团伴法喜。闭门风叶堆，半月书不理。容成觉么虫，盘特了一句。我今无所闻，结茅双松树。
净业二首·其一
作者：孙一元
朝代：明

薰炉参鼻观，蒲团伴法喜。闭门风叶堆，半月书不理。
净业二首·其二
作者：孙一元
朝代：明

容成觉么虫，盘特了一句。我今无所闻，结茅双松树。
出塞二首
作者：孙一元
朝代：明

夜出汉家城，朝来塞上行。黄金短匕首，白马缦胡缨。瀚海惊传檄，燕山暗住兵。妖狐冲队立，燐火隔原明。柳拂辕门曙，旗翻朔雨晴。笑谈开俎豆，陈列走蛟鲸。帐底铙歌起，军中杀气横。宁知谢州簿，犹是一书生。四塞黄云接，西征更北征。饥鹰掠地去，骏马跑空鸣。出碛河声咽，抱关山势横。风生闻觱篥，月黑见欃枪。草际髑髅语，云间猎火明。旋炊白登路，暗捣黑山营。鼓角三边肃，熊罴万里行。提携玉龙起，拟死报明庭。
出塞二首·其一
作者：孙一元
朝代：明

夜出汉家城，朝来塞上行。黄金短匕首，白马缦胡缨。瀚海惊传檄，燕山暗住兵。妖狐冲队立，燐火隔原明。柳拂辕门曙，旗翻朔雨晴。笑谈开俎豆，陈列走蛟鲸。帐底铙歌起，军中杀气横。宁知谢州簿，犹是一书生。
出塞二首·其二
作者：孙一元
朝代：明

四塞黄云接，西征更北征。饥鹰掠地去，骏马跑空鸣。出碛河声咽，抱关山势横。风生闻觱篥，月黑见欃枪。草际髑髅语，云间猎火明。旋炊白登路，暗捣黑山营。鼓角三边肃，熊罴万里行。提携玉龙起，拟死报明庭。
分岁词
作者：孙一元
朝代：明

去年分岁东海涯，今年分岁山人家。地炉盘礴笑伧父，隔座呼酒声哑哑。采饵饤盘出鲜脆，还从杯面分椒花。吴侬相向祝如愿，儿大轩冕田桑麻。吾亦不祝亦不嗔，但教有酒寿吾身。
剑
作者：孙一元
朝代：明

得自昆吾北，土花尚蚀红。歌鱼志终侠，斫地气何雄。寒日飞孤电，晴空走白虹。平生忠义在，仗尔靖蛮戎。
剑阁行寄彭济物总制
作者：孙一元
朝代：明

老子轻裘豪且雄，挽弓射龙江水中。落日半壁翻江赤，巫峡明月啼？狨。中原一发渺何许，峨岷万里来秋风。古云剑阁罪真宰，盗贼窃据今无同。地生度量固人力，全活民命天为忠。健儿倒戈喜多梦，归来散马关之东。燕然铜柱亦细事，致君尧舜臣之功。野夫甘守西山饿，再见庶物回冲融。庶几乎再见庶物回冲融。
剑阁行寄彭济物总制
作者：孙一元
朝代：明
体裁：古风

老子轻裘豪且雄，挽弓射龙江水中。落日半壁翻江赤，巫峡明月啼�狨。中原一发渺何许，峨岷万里来秋风。古云剑阁罪真宰，盗贼窃据今无同。地生度量固人力，全活民命天为忠。健儿倒戈喜多梦，归来散马关之东。燕然铜柱亦细事，致君尧舜臣之功。野夫甘守西山饿，再见庶物回冲融。庶几乎再见庶物回冲融。
十五夜与汝盛泛舟湖中再叠前韵
作者：孙一元
朝代：明

西湖雨过荷气新，船头对坐言笑频。清樽到手有真意，明月堕地延高人。一双沙鸟忽近座，无数岩花吹满巾。两江事业不须问，来伴渔樵终此身。
十四夜月下微醺仿邵尧夫首尾吟
作者：孙一元
朝代：明

薄晚微醺对月圆，此时意象独能传。皇王有用从千古，鱼鸟无言共一天。好句忽成幽径里，春风初到野梅边。襟怀老大元无事，薄晚微醺对月圆。
南屏山歌
作者：孙一元
朝代：明

屏之山兮高且閒，云冥冥兮水潺潺。山中人兮古心颜，坐白石兮撷翠菅。双鸟忽兮翻飞，念尘世兮多违。夕阳下兮千里，眇怅望兮不归。
南征
作者：孙一元
朝代：明

南征五月动旌旄，瘴霭蛮烟望目劳。此日壶浆迎虎旅，几年江海泣弓刀。戍楼雕落风云壮，野日猩啼战垒高。更喜皇天能悔祸，不妨游子卧江皋。
南窗下芭蕉盛开五月潇然有秋意
作者：孙一元
朝代：明

道人生意山中足，养得芭蕉四五枝。尽取幽凉供稳睡，还分秋色与新诗。
南荣老人歌
作者：孙一元
朝代：明

南荣老人睡起晚，过午柴门日初转。下床看山懒不冠，山光树光浑莫辨。秋风更觉草堂深，鸟雀相驯机事浅。平生得处不须书，爱云弄泉岁华晏。
南轩下梅数花初放对酒尽日
作者：孙一元
朝代：明

春日南轩下，数花梅已香。疏枝通月色，淡影接溪光。忽忽小诗就，悠悠孤兴长。会须怜独立，对坐领年芳。
卜居一首柬甘泉山人
作者：孙一元
朝代：明

岁晚卜居草堂静，长日晏坐人迹稀。梅花不开冻云合，雪片忽堕山鹊飞。春杯到手何意味，江风隔岸吹客衣。归来道路不须问，云谷丈人还可依。
即景
作者：孙一元
朝代：明

落篷回风力，移舟维石次。树影散平波，蝉声入古寺。乱山带乔木，斜日望中碧。白云忽傍人，马首岚光滴。
即景·其一
作者：孙一元
朝代：明

落篷回风力，移舟维石次。树影散平波，蝉声入古寺。
即景·其二
作者：孙一元
朝代：明

乱山带乔木，斜日望中碧。白云忽傍人，马首岚光滴。
发漕河
作者：孙一元
朝代：明

初日浮高树，清鸥散浅沙。挂帆湖水上，闻笛野渔家。岸坼菰蒲合，云迷山郭斜。芳洲动幽兴，自起采蘋花。
古别离
作者：孙一元
朝代：明

有酒复有酒，饯子河梁路。离情不可整，风乱道旁树。
同凌时东吴介夫僧古心游虎跑寺泉头分韵得空字
作者：孙一元
朝代：明

长日寻幽处，穿林兴不穷。把杯秋寺里，得句野泉中。山路晴吹叶，石梁晚度风。有僧同杖屦，更洗世情空。
同凌时东邵文化沈邦魁饮戴山大石上
作者：孙一元
朝代：明

载酒问山寺，寻幽过远林。残霞依水净，新月隐杯深。坐久频移石，歌长得赏心。青春元自好，归棹有高吟。
同吾进士谨游陈遂初湖上草堂
作者：孙一元
朝代：明

野径山光里，草堂湖水傍。开樽临绝壁，岸帻俯沧浪。虚渚秋光净，高云晚木凉。同游得朋旧，歌罢兴偏长。
同孟佥事望之登虎丘山
作者：孙一元
朝代：明

停舟倚暮色，开盏对江濆。山回朱甍出，钟鸣碧殿闻。林花交野岸，石壁动春云。落日狂歌客，登临兴不群。
同沈启南吴门载酒泛月二首
作者：孙一元
朝代：明

望望苍茫里，閒云度野田。山空偏受月，水阔不分天。酒盏初侵夜，星河半在船。白袍江海上，樗散自年年。微茫风日暮，归鸟下青田。暝色遥吞树，波容澹写天。豚鱼不吹浪，萍叶故迎船。笑杀鸱夷子，浮家不计年。
同沈启南吴门载酒泛月二首·其一
作者：孙一元
朝代：明

望望苍茫里，閒云度野田。山空偏受月，水阔不分天。酒盏初侵夜，星河半在船。白袍江海上，樗散自年年。
同沈启南吴门载酒泛月二首·其二
作者：孙一元
朝代：明

微茫风日暮，归鸟下青田。暝色遥吞树，波容澹写天。豚鱼不吹浪，萍叶故迎船。笑杀鸱夷子，浮家不计年。
同董子言陈用明沈天用僧古心晚凉携榼湖上以老杜山青花欲然分韵得花字
作者：孙一元
朝代：明

六桥寻胜处，去去望中赊。树老秋连石，湖酣晚映花。山光酬野客，诗意爱渔家。归路残阳里，铿铿拄杖斜。
同顾与成参议过蓉湖别墅分韵得禾字
作者：孙一元
朝代：明

龙山斜带郭，树密野凉多。湖气熏晴日，云光净绿禾。茶瓜随地觅，村径与君过。伫爱幽居晚，儿童竹里歌。
同顾九和侍讲郑继之户部顾与成正郎殷近夫县令泛太湖作军中乐酒酣赋诗
作者：孙一元
朝代：明

洞庭秋老翠陂陀，景物恢奇望里过。石柱天风回鹳鹤，海门波浪见鼋鼍。帆樯万里怜渔父，鼓角中流和棹歌。独倚蓬窗浑不醉，浮云西北意如何。
听泉
作者：孙一元
朝代：明

听泉坐厓石，来洗人间烦。到面叶声乱，隔林雨意喧。调高元自得，道在却谁言。归路不知晚，还看白鸟翻。
吴伟瀑布图
作者：孙一元
朝代：明

何人画此瀑布图，巅厓老树云模糊。风前披拂伫玩久，笔力乃是江夏吴。吴生当世名第一，挥毫落纸人莫及。骨格老硬神气清，飞涛漱石石欲立。悬岩远势亦可爱，直泻似是庐山派。槲叶瑟瑟天风来，晴沙碧屿苍茫外。美人隔水把瑶草，鸿雁双飞鸂䳵小。天寒日暮意无极，青石漠漠望中杳。我生踪迹真好奇，年来远结沧洲期。眼中见此足幽赏，分泉煮石聊自怡。
吴兴北亭与邦直别
作者：孙一元
朝代：明

青松盘巨壑，不受人间尘。鸑雏异众鸟，自饮砥柱津。群情贵苟合，难以保厥真。吾与夫君交，终始道相亲。同撷云中草，还寻天上春。一朝来告别，去作上国宾。正值岁时暮，况与豺虎邻。咽涕重感伤，手挽君车轮。寒禽各啸侣，落木亦悲辛。惟愿君归来，卧此清涧滨。
吴兴浮碧亭
作者：孙一元
朝代：明

浮碧亭前湖水平，拍槛呼酒双眼明。青天不动钓丝捲，白鱼入手渔舠轻。悲风万里动南纪，落日一望摇东瀛。沙鸥野鹜少机事，道人亦有沧洲情。
吴女词三章
作者：孙一元
朝代：明

开帘示晷欹，剪花金刀冷。脉脉情转深，谁牵辘轳绠。当窗织锦字，抛梭声咿哑。阿弟不肯閒，拆我牵牛花。燕尾剪空寒，花苞才小吐。吟成春恨词，隔窗教鹦鹉。
吴女词三章·其一
作者：孙一元
朝代：明

开帘示晷欹，剪花金刀冷。脉脉情转深，谁牵辘轳绠。
吴女词三章·其三
作者：孙一元
朝代：明

燕尾剪空寒，花苞才小吐。吟成春恨词，隔窗教鹦鹉。
吴女词三章·其二
作者：孙一元
朝代：明

当窗织锦字，抛梭声咿哑。阿弟不肯閒，拆我牵牛花。
吴氏双桂歌
作者：孙一元
朝代：明

吴家轩前有双桂，虬枝曲铁相交蹉。黑飙一夜鬼神会，天香堕地愁素娥。露霭向晓半身湿，烟痕翠剥莓苔多。迩来更借栽培力，开花无数黄金柯。君家兄弟好奇古，携我共坐青婆娑。月色轻摇白鸾箑，秋光浮动金叵罗。气酣耳热发大叫，仰面不怕真宰诃。寒蟾无语玄兔泣，一泓翠影摇山河。相看一笑唾壶缺，揽笔赠君双桂歌。
吴节妇
作者：孙一元
朝代：明

闺门节义纲常重，里巷何人咏竹洲。剔目要看同此烈，握符须信仰前脩。杼声细雨孤灯夜，虫语空堂万木秋。我为题诗重起叹，百年风化见皇猷。
周舜卿山水图歌
作者：孙一元
朝代：明

周生初学盛子昭，画手相传心独劳。后来却拟戴文进，落笔开缣分秋毫。气韵浮动意已极，挂出满堂皆动色。山腰半扫云气横，树杪潇潇天风急。瀑布下挂苍厓间，近看颇类匡庐山。又见武陵桃，更有商岭芝。松间似是黄与绮，皓首相从同避时。一朝出山回帝力，四海争看歌羽翼。至今汉道有光辉，对画感事心叹息。周生周生名已著，平生所画亦无数。此幅差胜盛与戴，高堂白日生烟雾。
咄咄行
作者：孙一元
朝代：明

太白山人愁咄咄，洒泪盈把眼见骨。夜深按剑灯荧荧，出门万里天突兀。长江老龙作人语，荧惑正照江之浒。短衣蒯缑节士歌，破屋阴风动环堵。蜀之剑阁国西门，䝟貐久据扬风尘。竖儒几年秉旄节，民命视同鼎中鳞。忆昔孝皇养士恩，银章朱绂出入尊。白头至今坐通籍，急难谁肯排天阍。呜呼此事难再举，君臣大义从斯？。回首欲投烟雾深，钓竿独抱沧溟去。
咄咄行
作者：孙一元
朝代：明
体裁：古风

太白山人愁咄咄，洒泪盈把眼见骨。夜深按剑灯荧荧，出门万里天突兀。长江老龙作人语，荧惑正照江之浒。短衣蒯缑节士歌，破屋阴风动环堵。蜀之剑阁国西门，䝟貐久据扬风尘。竖儒几年秉旄节，民命视同鼎中鳞。忆昔孝皇养士恩，银章朱绂出入尊。白头至今坐通籍，急难谁肯排天阍。呜呼此事难再举，君臣大义从斯�。回首欲投烟雾深，钓竿独抱沧溟去。
和刘元瑞参政夜归见寄
作者：孙一元
朝代：明

林下轻凉惬素裾，雨晴薄暮景偏馀。闭门句好香残后，捣药声高月上初。世上风尘元自厌，山中静业未全疏。他年杖屦来寻我，同在罗浮顶上居。
和文徵明除夜见寄
作者：孙一元
朝代：明

节序惊心每忆家，小窗无奈客愁赊。风前布褐穷难送，梦里江湖鬓未华。香滑春盘堆菜甲，煖分岁酒媚椒花。浮云西北应还念，坐对寒灯夜画沙。
哭吾惟可
作者：孙一元
朝代：明

前年近夫死，今日汝云亡。泉石音容外，乾坤涕泪傍。才名悲造物，星汉失文章。吾道竟谁语，寥寥孤梦长。
喜晴
作者：孙一元
朝代：明

鸟鸣隔篱落，雨脚上翠微。闭门吟正苦，客来为解围。
喜雨
作者：孙一元
朝代：明

骄阳一雨动林皋，喜极呼儿破白醪。石壁青灯云色乱，草堂丛竹夜声高。苍生望岁心偏切，独客忧时意已劳。水满前湖风日好，钓丝十尺弄渔舠。
坐竹林精舍
作者：孙一元
朝代：明

高帻短袍云霞光，扁舟系缆野篱傍。焚香静坐了无语，山寺闭门春竹长。
夜坐
作者：孙一元
朝代：明

中庭露下湿征裾，独起苍茫伫望馀。河汉夜深人语静，海门潮上月华初。盛时去国愁难破，看剑烧灯气未疏。三载相看隔南越，故山戎马久无书。
夜坐柬钱员外士宏
作者：孙一元
朝代：明

中夜不成寐，屋梁落月空。揽衣惊鼠散，看剑炙灯红。吾道空山里，年华细雨中。故人有傲吏，相忆兴还同。
夜宴
作者：孙一元
朝代：明

河汉近瑶席，开帘空翠生。金杯摇夜影，画烛剪春声。一笑藏钩戏，低回舞雪轻。欢歌杂未歇，澹月照三更。
夜泊阖闾城
作者：孙一元
朝代：明

欲行未行风力柔，吴门挂席夜正幽。秋水半汀鸥梦我，好山两岸月随舟。
夜访吾舍人廷介留酌
作者：孙一元
朝代：明

白首相看笑语同，满楼秋色坐来空。瓶开美酒晚留我，心到古人今有公。一夜好诗灯晕里，十年旧梦雨声中。故山风物浑无恙，还结茅茨八九弓。
夜起煮茶
作者：孙一元
朝代：明

碎擘月团细，分灯来夜缸。瓦铛然野竹，石瓮泻秋江。水火声初战，旗枪势已降。月明犹在壁，风雨打山窗。
夜过王汉章留酌
作者：孙一元
朝代：明

一笑真良晤，相看意气同。杯痕寒较浅，暝色坐来空。倒帻高人醉，焚香秀句工。阿咸更清绝，爱客似而翁。
夜雨
作者：孙一元
朝代：明

寒柝声初急，残灯燄不修。长吟闻夜雨，独客卧江楼。节物东山念，朝廷西鄙忧。惊风振丛薄，迷雁失滩洲。
大善寺赠惠上人
作者：孙一元
朝代：明

访客溪边寺，惠休解爱才。高吟时野兴，小坐引春杯。翠壁云光薄，青林雨气开。会当忘物我，相对碧山隈。
失鹤六首
作者：孙一元
朝代：明

只在秋江上，孤音何处闻。梦回千里月，愁入万山云。欲赋招难返，长怜思不群。此时还忆汝，书寄武夷君。只在秋江上，连宵信不通。忽看云外影，漫拟顶间红。乐府音犹是，山家笼已空。此时还忆汝，学舞小庭中。只在秋江上，长吟首重搔。避烟茶已熟，窥户月初高。山角闻孤笛，湖阴梦小舠。此时还忆汝，把酒兴空豪。只在秋江上，高飞竟不还。君应怜远汉，吾岂恋区寰。云冷难成梦，月明疑扣关。此时还忆汝，何处访蓬山。只在秋江上，孤踪竟所之。花间扶杖处，竹外听泉时。野客来玄圃，山僧寄紫芝。此时还忆汝，伴我夜吟诗。只在秋江上，烟霞几万重。阶前留堕羽，苔面想行踪。云影忽傍水，月明犹在松。此时还忆汝，跨我出樊笼。
失鹤六首·其一
作者：孙一元
朝代：明

只在秋江上，孤音何处闻。梦回千里月，愁入万山云。欲赋招难返，长怜思不群。此时还忆汝，书寄武夷君。
失鹤六首·其三
作者：孙一元
朝代：明

只在秋江上，长吟首重搔。避烟茶已熟，窥户月初高。山角闻孤笛，湖阴梦小舠。此时还忆汝，把酒兴空豪。
失鹤六首·其二
作者：孙一元
朝代：明

只在秋江上，连宵信不通。忽看云外影，漫拟顶间红。乐府音犹是，山家笼已空。此时还忆汝，学舞小庭中。
失鹤六首·其五
作者：孙一元
朝代：明

只在秋江上，孤踪竟所之。花间扶杖处，竹外听泉时。野客来玄圃，山僧寄紫芝。此时还忆汝，伴我夜吟诗。
失鹤六首·其六
作者：孙一元
朝代：明

只在秋江上，烟霞几万重。阶前留堕羽，苔面想行踪。云影忽傍水，月明犹在松。此时还忆汝，跨我出樊笼。
失鹤六首·其四
作者：孙一元
朝代：明

只在秋江上，高飞竟不还。君应怜远汉，吾岂恋区寰。云冷难成梦，月明疑扣关。此时还忆汝，何处访蓬山。
奉和文徵明元日见访
作者：孙一元
朝代：明

箫鼓迎新节事忙，喜惊閒客过山房。主人依旧清狂甚，笑博枭卢送酒香。
孙万春挽词
作者：孙一元
朝代：明

西风起天末，惊失少微星。问字人初去，燃藜火尚青。竟眠藤树樾，难起草堂灵。偶过西州路，令人涕泗零。
孟佥事望之载酒晚访湖上
作者：孙一元
朝代：明

堆案不愁簿领急，青春画舫载歌行。看云湖上牵清梦，对客船头洗玉觥。沙岸行人枫树黑，水楼残夜月华明。追随此日真高会，四海相看意气横。
孟秋十六日孙道甫范文一昆仲邀予同汪进之京兆方质夫逸人泛舟西湖二首
作者：孙一元
朝代：明

云移洲渚树回湾，来泛湖光十里閒。逸客风流同白帻，道人诗句说青山。天留晚景平波上，鸥落渔家乱竹间。此意与君须领略，菰蒲明月棹歌还。载酒同寻白鹭湾，相看一笑意犹閒。残霞隔水宜诗句，归鸟度云见晚山。谢氏宾朋牛者上，岑家兄弟渼陂间。醉歌小海无人和，独与渔郎泛月还。
孟秋十六日孙道甫范文一昆仲邀予同汪进之京兆方质夫逸人泛舟西湖二首·其一
作者：孙一元
朝代：明

云移洲渚树回湾，来泛湖光十里閒。逸客风流同白帻，道人诗句说青山。天留晚景平波上，鸥落渔家乱竹间。此意与君须领略，菰蒲明月棹歌还。
孟秋十六日孙道甫范文一昆仲邀予同汪进之京兆方质夫逸人泛舟西湖二首·其二
作者：孙一元
朝代：明

载酒同寻白鹭湾，相看一笑意犹閒。残霞隔水宜诗句，归鸟度云见晚山。谢氏宾朋牛者上，岑家兄弟渼陂间。醉歌小海无人和，独与渔郎泛月还。
孤山
作者：孙一元
朝代：明

谁将一拳石，弃此湖水边。老梅盘拿春，玩弄到何年。
宜兴吴克学雨中远访予于吴山一宿而别咏此送之
作者：孙一元
朝代：明

故人共短席，相对酒杯深。一宿蘧庐梦，百年翰墨心。雨疏分薄曙，虫响起空林。后夜成相忆，月明何处砧。
宜轩为吴孟端赋
作者：孙一元
朝代：明

兄弟古所爱，君家义仁行。青春池草梦，白日棣华明。颍上荀文若，吴中陆士衡。诗书有家学，不负竹洲名。
宿华阳洞
作者：孙一元
朝代：明

偶过金陵地肺，云中坐对三峰。折得瑶华独玩，月明归去骑龙。
宿归云庵
作者：孙一元
朝代：明

沙清竹碧鸥出飞，野老候余开石扉。暮云捲雨日初落，木叶满山风乍稀。酒杯入夜意自好，篝灯向人寒相依。穷幽览胜乃吾事，坐爱名山忘独归。
宿归云庵
作者：孙一元
朝代：明

独坐山中寺，境閒真意存。瓦灯燃石壁，松叶暗柴门。夜久无群动，诗成偶自言。上方钟意早，山月落前轩。
宿江干
作者：孙一元
朝代：明

宿鸟不移林影静，春旗犹飐晚风虚。城头明月夜如水，江口小舟人打鱼。
宿西山韬光庵
作者：孙一元
朝代：明

露下庭空蛄蟪鸣，山深不闻长短更。天风吹人酒欲醒，北斗插江河半明。
寄山中相知
作者：孙一元
朝代：明

世间果何意，一事我来无。碧海分琅菜，青天梦白榆。笑看驴背影，又落华山图。欲语无人会，月明？自呼。
寄山中相知
作者：孙一元
朝代：明
体裁：五言律诗

世间果何意，一事我来无。碧海分琅菜，青天梦白榆。笑看驴背影，又落华山图。欲语无人会，月明�自呼。
寄斗笠翁
作者：孙一元
朝代：明

往年斗笠翁，相对空山里。坐抚古梅根，眼中苍鳞起。景象入无言，玄冥乃至理。别来经几年，梦想隔丹巂。昨得白云词，披览忽惊喜。重感至人心，涕下悲未已。若木与玉禾，一望几千里。挥手谢尘凡，长往从此始。高歌碧云回，一剑驾海水。
寄越中诸友
作者：孙一元
朝代：明

自别西湖上，逃名人不闻。饭甘黄独味，身在野鸥群。俗病难相恼，静居已策勋。何时还一笑，采秀入閒云。
寄郑继之
作者：孙一元
朝代：明

少谷平生友，青云半载离。岂忘吴地客，不寄雁门诗。啸傲定何日，经纶须此时。后期解朱绂，同饱九茎芝。
寄青空道人
作者：孙一元
朝代：明

斗酒长歌对夕曛，相思无那隔重云。夜来梦到西湖路，白石滩头鹤是君。
寄顾台州华玉
作者：孙一元
朝代：明

使君有道气，为政亦山中。坐见桃花色，青林度远风。才堪一世用，官与众人同。饥食莤溪橡，长歌兴不穷。
对酒
作者：孙一元
朝代：明

岩石韬弓剑，风尘混客身。易消吴地酒，不见陇山春。失路无腾蹋，供愁似众人。独怜嵇叔夜，何处可藏真。
对雪
作者：孙一元
朝代：明

清晨寒威作，倏尔失荒陂。饥乌噪欲死，老鹤光自奇。斜斜全傍竹，脉脉政宜诗。西湖理钓艇，忆得去年时。
寻天台山水
作者：孙一元
朝代：明

桃花洞口流水源，石梁桥畔古苔存。山人遥赠金鹅蕊，笑隔云光无一言。
寿杨氏母九十
作者：孙一元
朝代：明

阿母逢初度，北堂风日晴。花光动酒影，玉笛转春声。女阁清樽在，华筵白发明。膝前供笑语，愿祝到云礽。
尚书许公挽词
作者：孙一元
朝代：明

四海哀良弼，百年忆老成。西风吹画翣，落月照丹旌。相绂怀当日，戎冠识旧名。我为天下念，回首一沾缨。
尝吴中橘酒戏成
作者：孙一元
朝代：明

大觥落手流香新，酴醾葡萄浑失真。秪应常在勾吴住，要与木奴作主人。
居定慧禅院
作者：孙一元
朝代：明

高眠云中寺，道路久费攀。生涯依老宿，幽事远尘寰。窗晴药裹遍，榻静图书环。残叶下平阪，荒烟翳潺湲。懒久厌文字，静多生道颜。短童立晚吹，野色上柴关。境适物已化，语忘机自閒。门前桂应熟，去去秋满山。
山中
作者：孙一元
朝代：明

来往不逢人，家在山深处。独鹤忽飞来，风动月中树。
山中人歌
作者：孙一元
朝代：明

山风日暮吹黄独，山人归来山中宿。白云万顷高映屋，山光相对眉发绿。万物到手吟不足，诗草床头牛腰束。麋鹿相过亦不触，毳袍芒蹻识高躅。上皇之时道超俗，吾闻不死游亭毒。我今鍊药山之麓，山中之人驾黄鹄。
山中石菖蒲雨过忽开九花喜而尽采食之
作者：孙一元
朝代：明

山中一雨凉，窗前晓气清。菖歜忽开花，一叶冒九英。文石带浅碧，照我几簟明。尝读古仙传，此草天之精。出有灵物护，时见云气成。上帝怜我苦，服之令长生。玉杯收玄露，采花浮轻盈。但觉五情好，旋茹毛骨轻。便当谢人世，去去东蓬瀛。
山人
作者：孙一元
朝代：明

山人住在瀑布西，早晚看山情自怡。屋下紫芝高一尺，无数春风不受吹。
山寺对雪
作者：孙一元
朝代：明

寒入山中寺，今晨雪意逢。清樽留客过，野兴对僧浓。别渚迷鸥影，深林印虎踪。此时谁会我，倚杖立高松。
山居一首僧廉一清过访作赠
作者：孙一元
朝代：明

过晨睡起发鬅髺，雨后茅檐树色增。下榻裹巾开药灶，敲门看竹有山僧。
山居着野服
作者：孙一元
朝代：明

道人占断南屏景，十里青山带郭斜。对水柴门通鹤渚，隔邻烟火是渔家。岩头老桧占风雨，石上昌阳阅岁华。妆点太平还着我，棕鞋桐帽送生涯。
岁暮
作者：孙一元
朝代：明

身世马虺隤，索居不用媒。恩多贫曝日，吟苦饥鸣雷。冻鹊迟迟下，晴梅鼎鼎开。诗书娱此夕，吾意老山隈。
岳武穆王祠
作者：孙一元
朝代：明

誓死从来建大勋，长驱虎旅荡边氛。中原故旧今馀几，四海相看独有君。吾道千年元气丧，皇图万里一江分。至今风断黄龙府，铁马犹嘶战后云。
席上偶成
作者：孙一元
朝代：明

杨花燕子弄春柔，醉倚箜篌笑未休。依旧清风明月好，买船吹笛过沧洲。
席上分韵同咏红梅忌绛雪胭脂丹砂霞色酒晕二首
作者：孙一元
朝代：明

皎皎从来忌太尤，司花别处与风流。就中根拨无人会，眼底还将物色求。平生正尔拟相亲，面着无言意更真。红拂敢疑颜色似，清风林下谢夫人。
席上分韵同咏红梅忌绛雪胭脂丹砂霞色酒晕二首·其一
作者：孙一元
朝代：明

皎皎从来忌太尤，司花别处与风流。就中根拨无人会，眼底还将物色求。
席上分韵同咏红梅忌绛雪胭脂丹砂霞色酒晕二首·其二
作者：孙一元
朝代：明

平生正尔拟相亲，面着无言意更真。红拂敢疑颜色似，清风林下谢夫人。
席上沈启南先生限韵赋白荷花因柬钱士弘水部
作者：孙一元
朝代：明

越女起新浴，亭亭立晚凉。波明吊清影，露冷荐瑶觞。与月还同调，无人只自芳。永言老南浦，愿不嫁东皇。
席间戏和近夫
作者：孙一元
朝代：明

江上风烟好，依依俗更敦。故人有傲吏，唤客共清樽。觅句开梅阁，投壶对竹根。一春狂未了，头戴小乌巾。
平厓道人歌
作者：孙一元
朝代：明

道人致身何萧爽，缚屋青厓平如掌。年来漫有云霞想，道骨仙风日应长。云里金支下翠旗，夜半猿鹤鸣蕙帐。长生木瓢白石樽，对月松醪引翠浪。浩歌日暮采瑶花，大泽空山自来往。
幽居
作者：孙一元
朝代：明

小结幽居苕水上，坐分沙草地应偏。鸣鸥浴鹭春长满，翠木凉云江可怜。白日著书真自适，青山招隐不虚传。扁舟亭上时来往，独有侯芭问太玄。
幽居
作者：孙一元
朝代：明

幽居结搆远风尘，长爱青山老此身。隐几忘言真得道，闭门却扫不逢人。近湖鹳鹤来终日，绕屋棕篁青过邻。唤起林逋同载酒，六桥风月兴犹新。
幽居二首
作者：孙一元
朝代：明

万事归来好，幽居养性灵。教儿收药裹，留客话熊经。投老丈人行，生来处士星。相过君莫问，身世一渔舲。自得穷通理，幽居不误身。清流梳石发，远雾着山巾。竹上僧留偈，庭前鹤近人。科头坐终日，吾自爱吾真。
幽居二首·其一
作者：孙一元
朝代：明

万事归来好，幽居养性灵。教儿收药裹，留客话熊经。投老丈人行，生来处士星。相过君莫问，身世一渔舲。
幽居二首·其二
作者：孙一元
朝代：明

自得穷通理，幽居不误身。清流梳石发，远雾着山巾。竹上僧留偈，庭前鹤近人。科头坐终日，吾自爱吾真。
幽居杂兴十首
作者：孙一元
朝代：明

草堂连翠微，一径转柴扉。竹里厨人散，雨中春事稀。蜂房争自课，花片觉全飞。政爱蒲团好，焚香了化机。六籍聊遮眼，高眠傍屋牙。春来诗得计，老去醉为家。门映斜阳树，山开背郭花。邻翁閒有约，相对话河车。十日荒城雨，开门草又新。若无一杯酒，辜负百年身。澹澹春围野，青青山近人。喜看江上影，依旧白纶巾。野次寡轮鞅，春深渐辍耕。幽禽隔树小，滋蔓上墙生。蒲长青堪把，桑空茧欲成。自缘耽野趣，不是爱逃名。归卧茅檐下，读书终爱贫。莺声十年事，草色满城春。道丧悲浮俗，情高梦古人。眼前君莫问，我与酒杯亲。鸡声催旦暮，岁月梦中移。云汉空回首，溪山独占奇。买船同鹤载，得句报僧知。却笑南华子，间看野马驰。柴门春雨里，野水明荒陂。碧草看还长，白袍閒自知。短歌聊起舞，扶醉强题诗。元有林泉志，归来更不移。清风生瓮盎，吾亦爱吾贫。看竹云连屐，钩帘雨映人。梅花偶到座，砚水动浮春。意外浑无物，青山共此身。小艇初移棹，摇摇进远风。晴江献屿碧，老树消春红。斗酒长吟处，百年无事中。钓竿如在手，便好作渔翁。睡起不自好，出门望远山。碧云回夕色，老木澹秋颜。道路从违里，菰蒲坐啸间。吾师白鸥鸟，长日与同还。
幽居杂兴十首·其一
作者：孙一元
朝代：明

草堂连翠微，一径转柴扉。竹里厨人散，雨中春事稀。蜂房争自课，花片觉全飞。政爱蒲团好，焚香了化机。
幽居杂兴十首·其七
作者：孙一元
朝代：明

柴门春雨里，野水明荒陂。碧草看还长，白袍閒自知。短歌聊起舞，扶醉强题诗。元有林泉志，归来更不移。
幽居杂兴十首·其三
作者：孙一元
朝代：明

十日荒城雨，开门草又新。若无一杯酒，辜负百年身。澹澹春围野，青青山近人。喜看江上影，依旧白纶巾。
幽居杂兴十首·其九
作者：孙一元
朝代：明

小艇初移棹，摇摇进远风。晴江献屿碧，老树消春红。斗酒长吟处，百年无事中。钓竿如在手，便好作渔翁。
幽居杂兴十首·其二
作者：孙一元
朝代：明

六籍聊遮眼，高眠傍屋牙。春来诗得计，老去醉为家。门映斜阳树，山开背郭花。邻翁閒有约，相对话河车。
幽居杂兴十首·其五
作者：孙一元
朝代：明

归卧茅檐下，读书终爱贫。莺声十年事，草色满城春。道丧悲浮俗，情高梦古人。眼前君莫问，我与酒杯亲。
幽居杂兴十首·其八
作者：孙一元
朝代：明

清风生瓮盎，吾亦爱吾贫。看竹云连屐，钩帘雨映人。梅花偶到座，砚水动浮春。意外浑无物，青山共此身。
幽居杂兴十首·其六
作者：孙一元
朝代：明

鸡声催旦暮，岁月梦中移。云汉空回首，溪山独占奇。买船同鹤载，得句报僧知。却笑南华子，间看野马驰。
幽居杂兴十首·其十
作者：孙一元
朝代：明

睡起不自好，出门望远山。碧云回夕色，老木澹秋颜。道路从违里，菰蒲坐啸间。吾师白鸥鸟，长日与同还。
幽居杂兴十首·其四
作者：孙一元
朝代：明

野次寡轮鞅，春深渐辍耕。幽禽隔树小，滋蔓上墙生。蒲长青堪把，桑空茧欲成。自缘耽野趣，不是爱逃名。
庚午九月廿五日梦中偶得
作者：孙一元
朝代：明

黄落献晚山，枫林有馀景。携鹤上渔舟，布袍弄江影。
开樽梅花下候解道士夜深不至
作者：孙一元
朝代：明

童子洗杯恼清夜，何处酒徒来更迟。梅花相看眼不醉，挑灯自诵山人诗。
张山人
作者：孙一元
朝代：明

张子湖海士，弱龄自崛起。读书法前脩，隐栖茅茨底。旷哉山水情，鹖冠乌皮几。岩花纷始红，石耳翠还紫。触物发幽响，清诗有妙理。远虑累可轻，遗荣心自喜。缅邈山中游，百世怀杖履。
归来
作者：孙一元
朝代：明

望望江山阻且脩，归来泉石漫夷犹。黄尘瞥眼无人见，输与寒蝉自管秋。
彭济物宪副雨中访予于吴山三茅观时予方醉卧分付童子未报伫久驰归既而马上戏成一绝见寄聊复奉答
作者：孙一元
朝代：明

颓云压山山木黄，瓦沟鸣泉檐溜长。政恼门前立马岌，须便水底眠知章。
得彭济物总制书
作者：孙一元
朝代：明

白马行营照暮春，风流文采一时尊。辽阳灯火夜谈剑，梁苑词人今在门。闻道经时头尽白，还知百战气犹存。寄书为慰南州客，卧病独吟江上村。
忆昔
作者：孙一元
朝代：明

忆昔云中士，括囊秘命修。于菟驮醉影，老剑伴清游。绝火毛三伐，饮泉月一抔。十年回首处，天地隔沧洲。
忆王屋山人
作者：孙一元
朝代：明

几时不见鹿皮翁，回首碧云天自空。记得去秋新月夜，豆花棚下说年丰。
忆郑继之
作者：孙一元
朝代：明

年来苦忆郑夫子，独坐幽林兴转孤。皛皛鸥群回晚日，青青菱叶散春湖。何时共采金鹅蕊，此日君犹银兔符。一笑沧洲终自去，那堪风物眼中殊。
思贤书院十首 其一 青龙桥
作者：孙一元
朝代：明

石梁无病涉，杖屦时相逢。昔闻横空霓，今见跨水龙。
思贤书院十首 其七 志学堂
作者：孙一元
朝代：明

六经立人极，万古如星日。游居日以深，春风群芳茁。
思贤书院十首 其三 学礼亭
作者：孙一元
朝代：明

幽亭枕溪流，春风敞华牖。喤喤闻笙镛，礼筵陈俎豆。
思贤书院十首 其九 息游所
作者：孙一元
朝代：明

枕簟对青山，琴樽事幽暇。日夕宴坐馀，庭除双鸟下。
思贤书院十首 其二 清风楼
作者：孙一元
朝代：明

长天带川原，野水映林薄。倚栏吟眺馀，江日当窗落。
思贤书院十首 其五 名宦祠
作者：孙一元
朝代：明

绝代有新祠，松篁映林麓。岁时荐江蓠，遗爱动民俗。
思贤书院十首 其八 卓然亭
作者：孙一元
朝代：明

日夕独往来，花竹静相对。身在万象间，意在万象外。
思贤书院十首 其六 乡贤祠
作者：孙一元
朝代：明

高议排山岳，典刑犹乡土。我来瞻拜馀，花竹映庭户。
思贤书院十首 其十 漱芳亭
作者：孙一元
朝代：明

芳意满幽亭，石池流水活。沙头群鸥来，槛外双峰落。
思贤书院十首 其四 养蒙馆
作者：孙一元
朝代：明

夕阴下松间，虚馆春风里。夜窗灯火深，儿童弦诵喜。
思贤书院十首·青龙桥
作者：孙一元
朝代：明

石梁无病涉，杖屦时相逢。昔闻横空霓，今见跨水龙。长天带川原，野水映林薄。倚栏吟眺馀，江日当窗落。幽亭枕溪流，春风敞华牖。喤喤闻笙镛，礼筵陈俎豆。夕阴下松间，虚馆春风里。夜窗灯火深，儿童弦诵喜。绝代有新祠，松篁映林麓。岁时荐江蓠，遗爱动民俗。高议排山岳，典刑犹乡土。我来瞻拜馀，花竹映庭户。六经立人极，万古如星日。游居日以深，春风群芳茁。日夕独往来，花竹静相对。身在万象间，意在万象外。枕簟对青山，琴樽事幽暇。日夕宴坐馀，庭除双鸟下。芳意满幽亭，石池流水活。沙头群鸥来，槛外双峰落。
惠山寺
作者：孙一元
朝代：明

高卧山中寺，瞢腾过午钟。身间随物化，意到与天通。松阁云光入，山泉雨气空。焚香忆摩诘，兴味颇相同。
感兴
作者：孙一元
朝代：明

作诗久成祟，身世困天韬。梦断心犹壮，灯青首独搔。梨花三月暮，春水一帆高。何处归来好，看山破白醪。
戎马
作者：孙一元
朝代：明

戎马临关塞，笳声远地哀。朝廷闻选士，道路困输财。星月天山动，烽烟瀚海来。安能有飞将，坐扫阵云开。
戏效汪京兆西湖六首为孙道甫书于湖之南屏山居 其一 问林和靖争孤山
作者：孙一元
朝代：明

孤山君已占多春，此日还当让后人。千树梅花双舞鹤，也须着我白纶巾。
戏效汪京兆西湖六首为孙道甫书于湖之南屏山居 其三 固争
作者：孙一元
朝代：明

我亦归来事隐沦，山灵已许不须嗔。乾坤风月无常主，要有当时领略人。
戏效汪京兆西湖六首为孙道甫书于湖之南屏山居 其二 和靖答不允
作者：孙一元
朝代：明

占断孤山五百春，暗香疏影句犹真。六桥烟月春无数，元属梅花旧主人。
戏效汪京兆西湖六首为孙道甫书于湖之南屏山居 其五 解和
作者：孙一元
朝代：明

昔人丛桂歌招隐，今日梅花肯见分。放鹤开笼亦不恶，抠衣长日愿从君。
戏效汪京兆西湖六首为孙道甫书于湖之南屏山居 其六 和靖许分孤山一半
作者：孙一元
朝代：明

西湖十里春无数，夫子能来意亦嘉。烟水平分相对住，一山明月共梅花。
戏效汪京兆西湖六首为孙道甫书于湖之南屏山居 其四 和靖怒答
作者：孙一元
朝代：明

鹤化梅枯地自春，岁时伏腊荐芳新。苏公堤在犹从姓，能道孤山更属人。
戏效汪京兆西湖六首为孙道甫书于湖之南屏山居·问林和靖争孤山
作者：孙一元
朝代：明

孤山君已占多春，此日还当让后人。千树梅花双舞鹤，也须着我白纶巾。占断孤山五百春，暗香疏影句犹真。六桥烟月春无数，元属梅花旧主人。我亦归来事隐沦，山灵已许不须嗔。乾坤风月无常主，要有当时领略人。鹤化梅枯地自春，岁时伏腊荐芳新。苏公堤在犹从姓，能道孤山更属人。昔人丛桂歌招隐，今日梅花肯见分。放鹤开笼亦不恶，抠衣长日愿从君。西湖十里春无数，夫子能来意亦嘉。烟水平分相对住，一山明月共梅花。
我昔何所梦
作者：孙一元
朝代：明

我昔何所梦，所梦在南箕。下骑苍麒麟，被发浴天池。日月相磨荡，雷电为争驰。鱼龙舂撞死，风雨失所师。苍水使者怒，九潦丈人知。长跪告丈人，臣实愚以？。愿当谪下土，广轮受谴羁。手持青藜杖，濩落无所之。朝投昆崙巅，暮宿渤澥涯。腥膻厌尘土，所过多魍魑。沆瀣不自饱，五内常抱饥。浑沌日斲丧，颜色非旧时。翩翩黄鹄鸟，相望不相随。空怀云锦字，无由报归期。
我昔何所梦
作者：孙一元
朝代：明
体裁：古风

我昔何所梦，所梦在南箕。下骑苍麒麟，被发浴天池。日月相磨荡，雷电为争驰。鱼龙舂撞死，风雨失所师。苍水使者怒，九潦丈人知。长跪告丈人，臣实愚以�。愿当谪下土，广轮受谴羁。手持青藜杖，濩落无所之。朝投昆崙巅，暮宿渤澥涯。腥膻厌尘土，所过多魍魑。沆瀣不自饱，五内常抱饥。浑沌日斲丧，颜色非旧时。翩翩黄鹄鸟，相望不相随。空怀云锦字，无由报归期。
我爱陶弘景
作者：孙一元
朝代：明

我爱陶弘景，不受万乘束。挂冠事栖遁，归来卧空谷。青山读玉书，白鹤下高木。乃知悟悦心，长日云相逐。
把酒漫成
作者：孙一元
朝代：明

南窗不作裹足卧，出门万里随所之。宝书长剑岂无意，白日高歌应自奇。杨子草玄遭客骂，杜陵痛饮真吾师。百年事业不须问，随地看山筇一枝。
拊剑篇
作者：孙一元
朝代：明

天风扬蓬，海水啸波。白日惨光，严霜被柯。广野千里，豺虎滋多。朝无英雄，守土奈何。余本秦人，久客吴中。楛矢不忘，志念忡忡。十年无家，被褐不完。拊剑长视，歌声无欢。
拊剑篇
作者：孙一元
朝代：明
体裁：四言诗

天风扬蓬，海水啸波。白日惨光，严霜被柯。（一章）广野千里，豺虎滋多。朝无英雄，守土奈何。（二章）余本秦人，久客吴中。楛矢不忘，志念忡忡。（三章）十年无家，被褐不完。拊剑长视，歌声无欢。（四章）